marsh-mellow/assamese_wikipedia huggingface dataset:
220মণিপুৰৰ এটা পৰম্পৰাগত পুং চোলম প্ৰদৰ্শক  
এজন মণিপুৰী শিল্পী এটি মনোমোহক ভংগীমা প্ৰদৰ্শন কৰি আছে

উত্তৰ-পূৰ্বাঞ্চল সাংস্কৃতিক কেন্দ্ৰ (এনইজেডচিচি) হৈছে নাগালেণ্ডৰ চুমৌকেদিমাত অৱস্থিত ভাৰত চৰকাৰৰ দ্বাৰা স্থাপিত আঞ্চলিক সাংস্কৃতিক কেন্দ্ৰ ইয়াৰ উদ্দেশ্য হৈছে ভাৰতৰ পৰম্পৰাগত সাংস্কৃতিক ঐতিহ্য সংৰক্ষণ আৰু প্ৰচাৰ কৰা উত্তৰ-পূৰ্বাঞ্চল সাংস্কৃতিক জ'ন হৈছে ভাৰত চৰকাৰৰ দ্বাৰা সংজ্ঞায়িত সাতখন সাংস্কৃতিক অঞ্চলৰ এটা, যাৰ প্ৰতিৰূপে এই কেন্দ্ৰ স্থাপিত হৈছে

 ভাৰতৰ অন্যান্য আঞ্চলিক সাংস্কৃতিক কেন্দ্ৰসমূহ 

 পূব মণ্ডল সাংস্কৃতিক কেন্দ্ৰ, কলকাতা
 উত্তৰ মণ্ডল সাংস্কৃতিক কেন্দ্ৰ, পটিয়ালা
 পশ্চিম মণ্ডল সাংস্কৃতিক কেন্দ্ৰ, উদয়পুৰ
 দক্ষিণ মণ্ডল সাংস্কৃতিক কেন্দ্ৰ, তাঞ্জাৱুৰ
 উত্তৰ-মধ্য মণ্ডল সাংস্কৃতিক কেন্দ্ৰ, প্ৰয়াগৰাজ
 দক্ষিণ-মধ্য মণ্ডল সাংস্কৃতিক কেন্দ্ৰ, নাগপুৰ

 বাহ্যিক সংযোগ 
 উত্তৰ-পূৰ্বাঞ্চল সাংস্কৃতিক কেন্দ্ৰৰ ৱেবচাইট

তথ্যসূত্ৰ

শ্ৰেণী:শিক্ষা
শ্ৰেণী:সংস্কৃতি
শ্ৰেণী:ভাৰতৰ সাংস্কৃতিক কেন্দ্ৰ
শ্ৰেণী:ভাৰতভিত্তিক সাংস্কৃতিক সংগঠন
উত্তৰ-মধ্যাঞ্চলীয় সাংস্কৃতিক কেন্দ্ৰ () হৈছে ভাৰতৰ সাতখন আঞ্চলিক সাংস্কৃতিক কেন্দ্ৰৰ এটা, যাক ভাৰত চৰকাৰৰ মানৱ সম্পদ উন্নয়ন মন্ত্ৰণালয়ে ১১ মাৰ্চ ১৯৮৬ তাৰিখে প্ৰতিষ্ঠা কৰিছিল ইয়াৰ মুখ্য কাৰ্যালয় উত্তৰ প্ৰদেশৰ প্ৰয়াগৰাজত অৱস্থিত কেন্দ্ৰটোৰ অধ্যক্ষ হৈছে উত্তৰ প্ৰদেশৰ ৰাজ্যপাল আনন্দীবেন পটেল

 উদ্দেশ্য 
অন্য ছয়টা সাংস্কৃতিক কেন্দ্ৰৰ দৰে, উত্তৰ-মধ্যাঞ্চলীয় সাংস্কৃতিক কেন্দ্ৰৰ উদ্দেশ্য হৈছে বিহাৰ, দিল্লী, হাৰিয়ানা, মধ্য প্ৰদেশ, ৰাজস্থান, উত্তৰাখণ্ড আৰু উত্তৰ প্ৰদেশৰ কলা, শিল্প, পৰম্পৰা আৰু সাংস্কৃতিক ঐতিহ্যৰ প্ৰচাৰ আৰু সংৰক্ষণ কৰা কেন্দ্ৰটোৱে সংগীত, নাটক, চিত্ৰকলা আৰু সাহিত্য আদি ক্ষেত্ৰত কাৰ্য কৰে

ভাৰতৰ অন্যান্য আঞ্চলিক সাংস্কৃতিক কেন্দ্ৰসমূহ

 পূব মণ্ডল সাংস্কৃতিক কেন্দ্ৰ, কলকাতা
 উত্তৰ মণ্ডল সাংস্কৃতিক কেন্দ্ৰ, পটিয়ালা, পঞ্জাব
 উত্তৰ-পূব মণ্ডল সাংস্কৃতিক কেন্দ্ৰ, চুমৌকেদিমা, নাগালেণ্ড
 পশ্চিম মণ্ডল সাংস্কৃতিক কেন্দ্ৰ, প্ৰয়াগৰাজ
 দক্ষিণ মণ্ডল সাংস্কৃতিক কেন্দ্ৰ, থাঞ্জাৱুৰ
 দক্ষিণ-মধ্য মণ্ডল সাংস্কৃতিক কেন্দ্ৰ, নাগপুৰ

 বাহ্যিক সংযোগ 
 উত্তৰ-মধ্যাঞ্চলীয় সাংস্কৃতিক কেন্দ্ৰৰ অধিকাৰিক ৱেবচাইট

তথ্যসূত্ৰ

শ্ৰেণী:শিক্ষা
শ্ৰেণী:সংস্কৃতি
শ্ৰেণী:ভাৰতৰ সাংস্কৃতিক কেন্দ্ৰ
শ্ৰেণী:ভাৰতভিত্তিক সাংস্কৃতিক সংগঠন
উত্তৰকাশী জিলা উত্তৰ ভাৰতৰ উত্তৰাখণ্ড ৰাজ্যৰ গড়ৱল সংমণ্ডলৰ অন্তৰ্গত এখন জিলা উত্তৰকাশী নগৰ এই জিলাৰ সদৰ ঠাই বাৰকোট, ডুণ্ডা, ভাটৱাড়ী, চিন্যালী চৌৰ, পাৰোলা আৰু মোৰী এই জিলাৰ তহচিল

উত্তৰকাশী জিলা হিমালয় পৰ্বতমালাত অৱস্থিত এই জিলাৰ অন্তৰ্গত গংগোত্ৰীৰ পৰা গংগা নদী আৰু যমুনোত্ৰীৰ পৰা যমুনা নদীৰ উৎপত্তি ঘটে এই জিলাত কেইবাটাও মঠ-মন্দিৰ আছে যিয়ে হাজাৰ হাজাৰ তীৰ্থযাত্ৰীক আকৰ্ষিত কৰে এই জিলাৰ উত্তৰে হিমাচল প্ৰদেশ, উত্তৰ-পূবত তিব্বত, পূবে চামোলী জিলা, দক্ষিণ-পূবত ৰুদ্ৰপ্ৰয়াগ জিলা, দক্ষিণে তেহৰী গড়ৱাল জিলা আৰু পশ্চিমে দেৰাডুন জিলা অৱস্থিত

 বিধানসভা সমষ্টিসমূহ 
 পৰোলা ()
 যমুনোত্ৰী
 গংগোত্ৰী

 জনগাঁথনি 
২০১১ চনৰ লোকপিয়ল অনুসৰি উত্তৰকাশী জিলাৰ জনসংখ্যা ৩৩,০০৮৬জন জনঘনত্ব হৈছে প্ৰতি বৰ্গ কিলোমিটাৰত ৪১জন (১১০ প্ৰতি বৰ্গ মাইল) লিংগ অনুপাত হৈছে প্ৰতি ১০০০জন পুৰুষৰ বিপৰীতে ৯৫৯ গৰাকী মহিলা আৰু সাক্ষৰতাৰ হাৰ হৈছে ৭৫.৯৮

 ভাষা 
উত্তৰকাশী জিলাৰ অধিকাংশ লোকেই গড়ৱলী ভাষা কয় যদিও ইয়াত হিন্দী ভাষাৰ বৰকৈ প্ৰচলন আছে তদুপৰি ইয়াত বঙালী, ভোজপুৰী, মাৰাঠী, পাহাৰী, নেপালী, পঞ্জাবী, উৰ্দু আদি ভাষাৰো প্ৰচলন আছে

 তথ্য সংগ্ৰহ 

বাহ্যিক সংযোগ
 
     

শ্ৰেণী:ভাৰতৰ জিলাসমূহ
শ্ৰেণী:উত্তৰাখণ্ডৰ জিলা
উত্তৰা উন্নিকৃষ্ণন (, জন্ম: ২০০৪) এগৰাকী ভাৰতীয় কণ্ঠশিল্পী তেওঁ এ এল বিজয়ৰ দ্বাৰা পৰিচালিত এক পাৰিবাৰিক ২০১৪ চনৰ তামিল ছবি 'শৈৱম'ৰ "আঝাগু" (সৌন্দৰ্য) গীতত কণ্ঠদানৰ বাবে ২০১৫ চনৰ ৬২ তম ৰাষ্ট্ৰীয় চলচ্চিত্ৰ বঁটাৰ শ্ৰেষ্ঠ মহিলা নেপথ্য কণ্ঠশিল্পী শিতানত ৰাষ্ট্ৰীয় চলচ্চিত্ৰ বঁটা লাভ কৰিছিল তেওঁ মাত্ৰ ৭ বছৰ বয়সত গীতটো ৰেকৰ্ড কৰিছিল তেওঁ ১০ বছৰ বয়সত শ্ৰেষ্ঠ মহিলা কণ্ঠশিল্পী শিতানত ৰাষ্ট্ৰীয় চলচ্চিত্ৰ বঁটা লাভ কৰি ইয়াৰ কনিষ্ঠতম প্ৰাপ্তকৰ্তা হিচাপে পৰিগণিত হয়"62   :    " .  . 24  2015.  24  2015.

প্ৰাৰম্ভিক জীৱন
২০০৪ চনত উত্তৰা উন্নিকৃষ্ণনৰ জন্ম হৈছিল 
তেওঁ কৰ্ণাটিক শাস্ত্ৰীয় সংগীতশিল্পী পি. উন্নিকৃষ্ণন আৰু ভাৰতনাট্যম নৃত্যশিল্পী প্ৰিয়া উন্নিকৃষ্ণন কন্যা তেওঁৰ দেউতাক পি. উন্নিকৃষ্ণনে শ্ৰেষ্ঠ পুৰুষ নেপথ্য কণ্ঠশিল্পী শিতানত একাধিক ৰাষ্ট্ৰীয় চলচ্চিত্ৰ বঁটা লাভ কৰিছে তামিল গীত "এন্নাভালে আদি এন্নাভালে" আৰু "উইৰম নেই"ৰ প্ৰথম প্ৰদৰ্শনৰ বাবে ১৯৯৫ চনত তেওঁ প্ৰথমবাৰৰ বাবে এই বঁটা লাভ কৰিছিল

উত্তৰায়ে সুধা ৰাজাৰ পৰা ছয় বছৰ বয়সত কৰ্ণাটিক শাস্ত্ৰীয় সংগীত শিকিবলৈ আৰম্ভ কৰিছিল তেওঁ লেডি এণ্ডাল স্কুল আৰু এপিএল গ্লোৱেল স্কুলত পঢ়িছিল তামিল সংগীতৰ উপৰিও তেওঁ পশ্চিমীয়া শাস্ত্ৰীয়, ৰক আৰু পপ সংগীত উপভোগ কৰে আৰু এই সকলো ধাৰাবোৰ আয়ত্ত কৰিব বিচাৰে

সাংগীতিক জীৱন
ৰাগ কানাড়াৰ ওপৰত আধাৰিত জি ভি প্ৰকাশ কুমাৰে "আঝাগু" (সৌন্দৰ্য) ৰচনা কৰিছিল এই গীতটোৱে চাৰিওফালে থকা সৌন্দৰ্যৰ বিষয়ে শিশুৰ ধাৰণা বৰ্ণনা কৰিছে এই গীতটো না. মুথুকুমাৰে লিখিছিল আৰু তেওঁ ইয়াৰ বাবে শ্ৰেষ্ঠ গীতৰ শিতানত ৰাষ্ট্ৰীয় চলচ্চিত্ৰ বঁটাও লাভ কৰিছিল যেতিয়া উত্তৰা উন্নিকৃষ্ণনে তেওঁৰ মাতৃ প্ৰিয়া উন্নিকৃষ্ণনৰ সৈতে গোলু উৎসৱৰ সময়ত কৰ্ণাটিক কণ্ঠশিল্পী চাইন্দৱীৰ ঘৰলৈ গৈছিল তাত তেওঁ এই গীতটোৰ কেইটামান শাৰী গাইছিল কেইমাহমান পিছত চাইন্দৱীৰ স্বামী জি. ভি. প্ৰকাশ কুমাৰে উত্তৰাক 'শৈৱম' ছবিৰ বাবে চুক্তিবদ্ধ কৰে
উত্তৰা উন্নিকৃষ্ণনে ২০১৩ চনত আঠ বছৰ বয়সত শিশু অভিনেতা চাৰা অৰ্জুনৰ বাবে গীতটো ৰেকৰ্ড কৰিছিল ছবিখনত "আঝাগু"ৰ উপৰিও তেওঁ আৰু দুটা তামিল গান গাইছে

গীতটোৱে বহু লোকৰ পৰা প্ৰশংসা লাভ কৰাৰ পিছতো কণ্ঠশিল্পী প্ৰদীপ সোমাসুন্দৰনে জুৰিৰ বাছনিৰ সমালোচনা কৰি গানটোক তীক্ষ্ণতা সংশোধন ছফ্টৱেৰ ব্যৱহাৰৰ জৰিয়তে যথেষ্ট পৰিবৰ্তন কৰা বুলি কৈছিল  . উত্তৰায়ে পিছত জি. ভি. প্ৰকাশ কুমাৰৰ সৈতে 'থেৰি' ছবিত "ইনা মীনা টীকা" গীতত কণ্ঠদান কৰিছিল তেওঁ ফ্লাৱাৰ টিভিত প্ৰচাৰিত মালায়ালম টিভি শৃংখলা মুনুমণিৰ 'মিনামিনি কুঞ্জলে' শীৰ্ষক গীতটো গাইছে বৰ্তমান তেওঁ তেওঁৰ দেউতাকৰ দৰে কৰ্ণাটিক সংগীতৰ কনচাৰ্টত প্ৰদৰ্শন আৰম্ভ কৰিছে ২০১৭ চনৰ কানাড়া এজানাডু বাতৰি কাকত (প্ৰাইভেট লিমিটেড)ৰ বাৰ্ষিকীত তেওঁৰ শেহতীয়া প্ৰদৰ্শনক দৰ্শকে যথেষ্ট প্ৰশংসা কৰিছিল 

গীতসমূহৰ তালিকা
 বৰ্ষ ছবি ভাষা গীত টোকা ২০১৪  'পিসাচু'  তামিল  "পোগুম পাধাই"   ২০১৪ 'শৈৱম'  তামিল  "আঝাগু"   ২০১৫  'দাগুদুমুঠা দাণ্ডাকোৰ'  তেলেগু  "ইভাৰু নিয়ৰপাৰু" ২০১৬'থেৰি'  তামিল "ইনা মীনা টিকা"২০১৮'লক্ষ্মী' তামিল"মৰক্কা মাত্ৰাক্কা"

বঁটা আৰু সন্মান
 শ্ৰেষ্ঠ মহিলা নেপথ্য কণ্ঠশিল্পী শিতানত ৰাষ্ট্ৰীয় চলচ্চিত্ৰ বঁটা, ২০১৪

তথ্য উৎস

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় শাস্ত্ৰীয় কণ্ঠশিল্পী
শ্ৰেণী:শ্ৰেষ্ঠ মহিলা নেপথ্য কণ্ঠশিল্পীৰ ৰাষ্ট্ৰীয় চলচ্চিত্ৰ বঁটা বিজয়ী
উত্তৰা পদ্ৱাৰ  মধ্যপ্ৰদেশৰ এগৰাকী ভাৰতীয় দাতব্য কৰ্মী,তেওঁ ২০১৩ চনত নাৰী শক্তিৰ সন্মানেৰে সন্মানিত হৈছিল
জীৱন
উত্তৰা পদ্বাৰ ঘৰ মধ্যপ্ৰদেশত, যৰ পৰা তেওঁ "প্ৰয়াস শিক্ষা সমিতি" নামৰ সংগঠনটো নেতৃত্ব দি আহিছে এই গোটটোৱে বৈগা, গোণ্ড আৰু অভুজমাড়িয়া জনজাতিসকলৰ সৈতে কাম কৰে এই জনজাতিসমূহ দাৰিদ্ৰ্য, অপৌষিকতা আৰু ৰোগাক্ৰান্ত সমস্যাৰে ভাৰাক্ৰান্ত অৱস্তাত ভুগা জনজাতীয় লোক, আৰু তেওঁৰ সংগঠনে সেই সমস্যাসমূহ লাঘৱ কৰিবলৈ অহৰহ প্ৰচেষ্টা কৰে  পদ্ৱাৰে তেওঁলোকৰ ল'ৰা-ছোৱালীক পঢ়ুৱাবলৈ আৰম্ভ কৰে আৰু তেওঁৰ সৰু শ্ৰেণীটো ডাঙৰ হৈ এখন বিদ্যালয়লৈ পৰিণত হয় এই বিদ্যালয় খন পিচলৈ "ৰাণী দুৰ্গাৱতী বিদ্যালয়" নামেৰে পঞ্জীয়ন কৰা হৈছিল স্থানীয়ভাৱে এইলোক সকলৰ মৃত্যুৰ অন্যতম সাধাৰণ কাৰণ হল জুই, কাৰণ জনজাতীয় লোকসকলে অভাবত পৰি শুকান ঘাঁহৰ বিচনা বনাই তাৰ পিছত শীতৰ প্ৰকোপৰ পৰা ৰক্ষা পাবলৈ জুইৰ কাষত শুৱে তাৰ পিছত টুপনিতে তেওঁলোকৰ বিচনাখন জ্বলিলেই মৃত্যুমুখত পৰে ইয়াৰ লগত জড়িত থকা সমস্যাটো হল ঠাণ্ডা, কাৰণ প্ৰতিটো শীতকালতে মানুহে গৰম কাপোৰ পিন্ধা আৰু খোৱাৰ মাজত সিদ্ধান্ত লব লাগাত পৰে পদ্ৱাৰ আৰু তেওঁৰ চেৰিটিয়ে "শীতকালীন কিট" যোগান ধৰে এই কিটসমূহত গৰম কাপোৰ, উল আৰু কম্বল থাকে আৰু ইয়াৰ দ্বাৰা পৰিয়ালসমূহৰ প্ৰতি বছৰে হাজাৰ হাজাৰ টকা ৰাহি কৰিব পৰা যায়

২০১৬ চনত আন্তৰ্জাতিক নাৰী দিৱসৰ দিনা নাৰী শক্তি পুৰাস্কাৰষ্ট্ৰী শক্তিপুৰস্কাৰ লাভ কৰিবলৈ পদ্বাৰক নিৰ্বাচিত কৰা হৈছিল  নতুন দিল্লীৰ ৰাষ্ট্ৰপতি ভৱনত এই বঁটা প্ৰদান কৰে ৰাষ্ট্ৰপতি প্ৰণৱ মুখাৰ্জীয়ে সেইদিনা আন চৈধ্যগৰাকী মহিলা আৰু সাতখন প্ৰতিষ্ঠানক সন্মান জনোৱা হয়

মুখাৰ্জী আৰু প্ৰধানমন্ত্ৰী নৰেন্দ্ৰ মোদীয়ে মহিলা সবলীকৰণৰ প্ৰয়োজনীয়তা সম্পৰ্কে ভাষণ প্ৰদান কৰে মুখাৰ্জীয়ে কিছুমান পিতৃ-মাতৃয়ে সন্তান মহিলা হ'লে গৰ্ভপাত কৰিবলৈ বাছি লোৱাৰ বাবে পুৰুষ কেঁচুৱাৰ সংখ্যা বেছি হোৱাৰ সমস্যাটোৰ ওপৰত আলোকপাত কৰে

সংবাদ মাধ্যমত তেওঁৰ কামৰ বাবে তেওঁক প্ৰফাইল কৰা হয় আৰু তেওঁক অন্যান্য বঁটাৰেও স্বীকৃতি দিয়া হৈছে

তথ্য সূত্ৰ
উত্তৰা বাওকৰ   (; ৫ আগষ্ট ১৯৪৪  ১২ এপ্ৰিল ২০২৩) এগৰাকী ভাৰতীয় মঞ্চ, চলচ্চিত্ৰ, আৰু টেলিভিছন অভিনেত্ৰী তেওঁ কেইবাখনো উল্লেখযোগ্য নাটকত অভিনয় কৰিছিল তাৰ ভিতৰত মুখ্যমন্ত্ৰী ত পদ্মাৱতী, মেনা গুৰজাৰীত মেনা, শ্বেক্সপীয়েৰৰ অথেলো ত ডেছডিমোনা, নাট্যকাৰ গিৰীশ কৰ্ণাদৰ তুগলক ত মাক, ছোটে ছৈয়দ বড়ে ছৈয়দত নাচনী ছোৱালী আৰু উমৰাও জানত উমৰাওৰ চৰিত্ৰত অভিনয় কৰিছিল ১৯৭৮ চনত কুসুম কুমাৰে হিন্দীলৈ অনুবাদ কৰা জয়ন্ত দলৱীৰৰ নাট সন্ধ্যা ছায়া পৰিচালনা কৰে

১৯৮৪ চনত অভিনয়ৰ বাবে সংগীত নাটক অকাডেমী বঁটা (হিন্দী থিয়েটাৰ) লাভ কৰে তেওঁ মাৰাঠী ছবি, যেনে সদাশিৱ অম্ৰপুৰকাৰ আৰু ৰেনুকা দফতৰদাৰৰ সৈতে দোঘী (১৯৯৫), উত্তৰায়ণ (২০০৫),ছেৱৰী (২০০৬), আৰু সোণালী কুলকাৰ্ণীৰ সৈতে ৰেষ্টুৰেণ্ট (২০০৬) আদি ছবিত অভিনয় কৰে

উত্তৰাই ইব্ৰাহিম আলকাজিৰ অধীনত ৰাষ্ট্ৰীয় নাট্য বিদ্যালয়, দিল্লীত অভিনয়ৰ শিক্ষা গ্ৰহণ কৰে আৰু ১৯৬৮ চনত স্নাতক ডিগ্ৰী লাভ কৰে
তথ্য সংগ্ৰহ

বাহ্যিক সংযোগ
 
 

শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:মাৰাঠী চলচ্চিত্ৰৰ অভিনেত্ৰী
 শ্ৰেণী:শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:ৰাষ্ট্ৰীয় চলচ্চিত্ৰ বঁটা- জুৰীৰ বিশেষ উল্লেখ
শ্ৰেণী:ভাৰতীয় মঞ্চ অভিনেত্ৰী
উত্তৰা () আছিল মৎসদেশৰ ৰজা বিৰাটৰ কন্যা, যত পাণ্ডৱসকলে বনবাসৰ সময়ত সেই মৎসদেশতে এবছৰ সময় কটাইছিল৷ তেওঁ অৰ্জুন আৰু সুভদ্ৰাৰ পুত্ৰ অভিমন্যুৰ পত্নী আৰু পৰীক্ষিতৰ মাতৃ আছিল তেওঁৰ মাকৰ নাম আছিল সুদেষ্ণা তেওঁ উত্তৰ, স্বেতা আৰু শংকাৰ ভগ্নী আছিল

বৃহন্নলাৰ পৰা নৃত্য কলা আহৰণ
বিশ্বাস কৰা হয় যে, উত্তৰাই মৎসদেশত পাণ্ডৱসকলে প্ৰস্থান কৰা বছৰত অৰ্জুনৰ পৰা নৃত্য শিকিছিল অজ্ঞাত বাস কৰি, অৰ্জুনে বৃহন্নলা নামৰে এজন নুপুং হিচাপে জীৱন যাপন কৰিছিল আৰু অপশ্বৰাসকলৰ পৰা শিকা নৃত্যৰ কলা প্ৰচলিত কৰিছিল

 বিবাহ আৰু বৈধব্য
উত্তৰাই অভিমন্যুক যুদ্ধলৈ যাবৰ সময়ত অনুৰোধ কৰে
এবাৰ ৰজা বিৰাটে উত্তৰাক নৃত্যৰ প্ৰশিক্ষণ দিয়া অৰ্জুনক হৃদয়ঙ্গম কৰি লগালগ তেওঁৰ জীয়াৰী উত্তৰাক অৰ্জুনলৈ দিবলৈ প্ৰস্তাৱ আগবঢ়ায়৷ অৱশ্যে, প্ৰস্তাৱৰ পিছত অৰ্জুনে ৰজা বিৰাটক স্পষ্ট কৰি দিয়ে যে- এগৰাকী শিক্ষকৰ তেওঁৰ শিক্ষাৰ্থীৰ সৈতে থকা স্নেহময় যি সম্পৰ্ক সেইয়া পিতৃ-মাতৃ আৰু তেওঁৰ সন্তানৰ দৰে হয় পিছত সেয়েহে অৰ্জুনে উত্তৰাক তেওঁৰ পুত্ৰ অভিমন্যুৰ সৈতে বিয়া কৰাই তেওঁৰ বোৱাৰী হিচাপে গ্ৰহণ কৰাৰ সিদ্ধান্ত লয়

কুৰুক্ষেত্ৰৰ যুদ্ধত অভিমন্যু নিহত হোৱাত উত্তৰা খুব কম বয়সতে বিধৱা হবলগীয়া হয় অভিমন্যুৰ মৃত্যুৰ পিছত উত্তৰাই অভিমন্যুৰ লগতে চিতাত নিজকে জ্বলাই ৰাহ কৰিবলৈ চেষ্টা কৰে, যদিও শ্ৰীকৃষ্ণাই তেওঁক তেওঁৰ গৰ্ভধাৰণৰ বিষয়ে অৱগত কৰাই তেনে কৰিবলৈ বাধা দিয়ে

 অশ্বত্থামাৰ আক্ৰমণ 
মহাভাৰতৰ যুদ্ধৰ শেষৰ ফালে উত্তৰাৰ প্ৰসৱ বেদনাৰ সময়চোৱাত, দুৰ্যোধন আৰু কৌৰৱ সেনাৰ পৰাজয়ৰ প্ৰতিশোধ ল'বলৈ দ্ৰোণাচাৰ্যৰ পুত্ৰ অশ্বত্থামাই  অৰ্জুনৰ সৈতে যুদ্ধত লিপ্ত হয় যেতিয়া অৰ্জুনক পৰম্পৰাগতভাৱে পৰাস্ত কৰিব নোৱাৰিব বুলি জানে তেতিয়া অশ্বত্থামাই তেওঁৰ পিতৃশিক্ষকক ব্ৰহ্মাস্ত্ৰৰ দৰে অস্ত্ৰ কেতিয়াও প্ৰয়োগ নকৰোঁ বুলি প্ৰতিশ্ৰুতি দিয়া স্বত্বেও তেওঁ  শক্তিশালী ব্ৰহ্মাস্তক আহ্বান জনাইছিল৷ যেতিয়া অৰ্জুনে তাৰ সমকক্ষ হোৱাকৈ ব্ৰহ্মাস্ত্ৰ প্ৰয়োগ কৰিবলৈ লয়; তেতিয়া ব্যাসে হস্তক্ষেপ কৰে আৰু দুয়োগৰাকী যোদ্ধাক তেওঁলোকৰ অস্ত্ৰ প্ৰত্যাহাৰ কৰিবলৈ আদেশ দিয়ে অৰ্জুনে তেওঁৰ অস্ত্ৰ সফলতাৰে প্ৰত্যাহাৰ কৰে কিন্তু অশ্বত্থামাৰ সেই জ্ঞান নথকাৰ কাৰণে তাক প্ৰত্যাহাৰ কৰিবলৈ অসমৰ্থ হয় পিছত শ্ৰীকৃষ্ণই সেই অস্ত্ৰটোক এটা জনবসতিহীন ঠাইলৈ পুনঃনিৰ্দেশিত কৰিবলৈ অশ্বত্থামাক পৰামৰ্শ দিয়ে অনুতপ্ত, ভাগৰুৱা, প্ৰতিশোধলব্ধ, অশ্বত্থামাই সিদ্ধান্ত লয় যে, যদি তেওঁ পাণ্ডৱসকলক নিঃশেষ কৰিব নোৱাৰে, তেন্তে সিহঁতে তেওঁলোকৰ বংশ নিঃশেষ কৰিব এই ভাবি তেওঁ উত্তৰাৰ গৰ্ভত সেই ব্ৰহ্মাস্ত্ৰটো নিক্ষেপ কৰে৷ যাৰ ফলত সেই অস্ত্ৰই উত্তৰাৰ গৰ্ভত থকা পৰীক্ষিতৰ ভ্ৰূণৰ ৰূপক আক্ৰমণ কৰে পিছত শ্ৰীকৃষ্ণই হস্তক্ষেপ কৰি আৰু মৃত সন্তানটোক পুনৰুজ্জীৱিত কৰি সেই সন্তানটোৰ নাম ৰখা হয় পৰীক্ষিত 

শ্ৰীকৃষ্ণই অশ্বত্থামাক উত্তৰাৰ গৰ্ভত সেই ব্ৰহ্মাস্ত্ৰটো নিক্ষেপ কৰা অপৰাধৰ শাস্তিস্বৰূপে অভিশাপ দিয়ে যে, তেওঁ তাৰ ক্ষমতাৰ উৎস, যিটো তেওঁৰ কপালত উজ্জ্বল শোভিত গহনা; তেওঁ তাক হেৰুৱাব৷ অশ্বত্থামাই কপালত শোভিত গহনাটো হেৰুওৱাৰ ফলত অশ্বত্থামাই তেওঁৰ মানসিক সংযম হেৰুৱাই পেলায় উত্তৰা আৰু অভিমন্যুৰ পুত্ৰ পৰীক্ষিত কুৰু ৰাজবংশৰ উত্তৰাধিকাৰী হৈছিল আৰু অৱশেষত হস্তিনাপুৰৰ ৰজা হৈছিল উত্তৰাৰ নাতি জন্মেজয় আছিল পৰীক্ষিত আৰু মাদ্ৰৱতীৰ সন্তান৷

 বংশলতা 

 বংশধৰ 
হিন্দু ধৰ্মগ্ৰন্থ মহাভাৰত অনুসৰি, উত্তৰাৰ জন্মদাত্ৰী পিতৃ-মাতৃ আছিল মৎসদেশৰ ৰজা বিৰাট আৰু সুদেষ্ণা৷ মাতৃ সুদেষ্ণা আছিল কেকয় ৰজাৰ কন্যা তথা কীচকৰ ভনীয়েক৷ উত্তৰাৰ স্বামী অভিমন্যু আছিল পাণ্ডু আৰু কুন্তী দেৱীৰ নাতি তথা অৰ্জুন আৰু সুভদ্ৰাৰ পুত্ৰ৷

 তথ্য সংগ্ৰহ 

শ্ৰেণী:মহাভাৰতৰ চৰিত্ৰ
উত্তৰাখণ্ড মহিলা আয়োগ হৈছে উত্তৰাখণ্ড ৰাজ্যৰ মহিলাৰ বিৰুদ্ধে অপৰাধ সম্পৰ্কীয় বিষয়সমূহৰ সৈতে মোকাবিলা কৰিবলৈ ২০০৪ চনত গঠন কৰা এটা বিধিগত সংস্থা ৰাজ্যৰ মহিলাৰ কল্যাণৰ বাবে উত্তৰাখণ্ড চৰকাৰে অৰ্ধ-ন্যায়িক সংস্থা হিচাপে মহিলা আয়োগ গঠন কৰিছিল

 ইতিহাস আৰু উদ্দেশ্য 

মহিলা সম্পৰ্কীয় নিৰ্দিষ্ট সমস্যাসমূহৰ তদন্তৰ বাবে আৰু ৰাজ্যৰ পৰা মহিলা সম্পৰ্কীয় বিষয়সমূহ অধ্যয়ন কৰাৰ উপৰিও উত্তৰাখণ্ড ৰাজ্যিক মহিলা আয়োগ গঠন কৰা হৈছিল৷আয়োগ মহিলাৰ অধিকাৰ সুৰক্ষিত কৰাৰ ক্ষমতাৰে সজ্জিত আৰু পৰিয়াল-সমাজত সন্মুখীন হোৱা যিকোনো ধৰণৰ হাৰাশাস্তি আৰু সমস্যাৰ বিৰুদ্ধে তেওঁলোকৰ সুৰক্ষা আৰু সমতা নিশ্চিত কৰাৰ দায়িত্বৰে সমৃদ্ধ 

তলত উল্লেখ কৰা উদ্দেশ্যেৰে আয়োগ গঠন কৰা হৈছিল-

১. মহিলাৰ সুৰক্ষা আৰু কল্যাণ নিশ্চিত কৰা

২. প্ৰাসংগিক আইন উলংঘা বা সুযোগ অস্বীকাৰ বা মহিলাসকলক কোনো অধিকাৰৰ পৰা বঞ্চিত কৰাৰ ক্ষেত্ৰত সময়মতে লিংগভিত্তিক বিষয়সমূহ চম্ভালিব লাগে 

৩. মহিলা ভিত্তিক বিষয়ত ৰাজ্য চৰকাৰক পৰামৰ্শ দিয়া

৪. ৰাজ্যৰ মহিলা ভিত্তিক আইন সন্দৰ্ভত ৰাজহুৱা স্থানত সজাগতা সৃষ্টিৰ বাবে আয়োগে মাজে মাজে পদক্ষেপ গ্ৰহণ কৰে

উত্তৰাখণ্ড ৰাজ্যিক মহিলা আয়োগে ২০২১ চনৰ মাৰ্চ মাহত নিজৰ সংস্থাৰ বাবে লগ মুকলি কৰিছিল৷

 গঠন

এগৰাকী অধ্যক্ষ আৰু অন্যান্য সদস্যৰে সৈতে উত্তৰাখণ্ড ৰাজ্যিক মহিলা আয়োগ গঠন কৰা হয় ৰাজ্যৰ সমাজ কল্যাণ বিভাগে মহিলা আয়োগৰ অধ্যক্ষ নিযুক্তিৰ বাবে গাঁথনি তৈয়াৰ কৰে তেওঁলোকৰ দৰমহা আৰু অন্যান্য পাৰিতোষিক ৰাজ্য চৰকাৰে নিৰ্ধাৰণ কৰে আৰু সময়ে সময়ে সংশোধন কৰে

শ্ৰীমতী কুসুম কণ্ডৱাল উত্তৰাখণ্ড ৰাজ্যিক মহিলা আয়োগৰ অধ্যক্ষ তেওঁলোকৰ কাৰ্যকাল ৩ বছৰীয়া৷ 

 কাৰ্যাৱলী 
১. আয়োগে ভাৰতীয় সংবিধান আৰু মহিলা সম্পৰ্কীয় আইনসমূহৰ অধীনত মহিলাসকলৰ বাবে নিশ্চিত কৰা ব্যৱস্থা আৰু সুৰক্ষাৰ প্ৰতি নিশ্চিতি লোৱাটো নিশ্চিত কৰিব লাগে

২. ৰাজ্যৰ কোনো সংস্থাই মহিলাৰ বিৰুদ্ধে সুৰক্ষামূলক ব্যৱস্থা ৰূপায়ণ কৰাত ব্যৰ্থ হলে চৰকাৰৰ জাননীত একেখিনি লাভ কৰা

৩. ৰাজ্যৰ মহিলাসকলক ন্যায় প্ৰদানৰ ক্ষেত্ৰত যিকোনো আইন বিফল হলে সংশোধনীৰ বাবে পৰামৰ্শ দিয়া

৪. মহিলাৰ অধিকাৰ উলংঘাৰ যিকোনো বিষয় সংশ্লিষ্ট কৰ্তৃপক্ষৰ সৈতে গ্ৰহণ কৰা আৰু তেওঁলোকক অনুসৰণমূলক ব্যৱস্থা গ্ৰহণৰ পৰামৰ্শ দিয়া

৫ ভাৰতীয় সংবিধানৰ অধীনত নিশ্চিত কৰা নিজৰ অধিকাৰ খৰ্বৰ অভিযোগ আৰু নিজৰ সুৰক্ষা ব্যৱস্থা ৰূপায়ণ নকৰাৰ অভিযোগ থকা মহিলাসকলে প্ৰতিকাৰৰ বাবে পোনপটীয়াকৈ মহিলা আয়োগৰ কাষ চাপিব পাৰে

৬. ৰাজ্যত অত্যাচাৰ আৰু বৈষম্যৰ বলি হোৱা মহিলাসকলক পৰামৰ্শ আৰু সহায় কৰা

৭. মহিলাৰ গণ গোটৰ সৈতে জড়িত যিকোনো বিষয়ৰ বিচাৰৰ খৰচৰ বিত্তীয় সাহায্য আৰু মাজে মাজে সেইবোৰৰ সৈতে জড়িত ৰাজ্য চৰকাৰক প্ৰতিবেদন দিয়া

৮. মহিলা কাৰাবন্দী দাখিল কৰা যিকোনো চৌহদ, কাৰাগাৰ বা অন্যান্য ৰিমাণ্ড হোম বা আন যিকোনো গোচৰ পৰিদৰ্শন কৰি প্ৰয়োজনসাপেক্ষে নিজ নিজ কৰ্তৃপক্ষৰ জাননীলৈ অনা

৯. মহিলা ভিত্তিক যিকোনো নিৰ্দিষ্ট বিষয়ৰ সোধা-পোছা, অধ্যয়ন আৰু অনুসন্ধান কৰা

১০. শৈক্ষিক গৱেষণা আৰম্ভ কৰা বা যিকোনো প্ৰচাৰ পদ্ধতি গ্ৰহণ কৰা আৰু সকলো ক্ষেত্ৰতে মহিলাৰ প্ৰতিনিধিত্ব নিশ্চিত কৰাৰ উপায়ৰ পৰামৰ্শ দিয়া আৰু তেওঁলোকৰ অধিকাৰৰ পৰা বঞ্চিত কৰা কাৰণ চিনাক্ত কৰা

১১. মহিলাসকলক তেওঁলোকৰ অধিকাৰৰ পৰা বঞ্চিত কৰা কোনো বিষয় বা মহিলা সুৰক্ষা আইন কাৰ্যকৰী নোহোৱা বা তেওঁলোকৰ সৈতে জড়িত কোনো নীতি অমান্য কৰা বা তেওঁলোকৰ সৈতে জড়িত মহিলা কল্যাণ আৰু সকাহৰ সৈতে জড়িত নিৰ্দেশনা মানি চলাত ব্যৰ্থ হোৱাৰ বিষয়ে - বা কোনো অভিযোগৰ সোধা-পোছা কৰা

 সম্পৰ্কিত প্ৰবন্ধ 

ৰাষ্ট্ৰীয় মহিলা আয়োগ
 তথ্যসূত্ৰ 

 বাহ্যিক সংযোগ 

  
 

শ্ৰেণী:ভাৰতৰ মহিলা আয়োগ
শ্ৰেণী:নাৰীবাদী সংগঠন
উত্তৰাখণ্ড ( ,   ; হিন্দী: ), ভাৰতৰ এখন ৰাজ্য, যাৰ নাম ২০০০ চনৰ পৰা ২০০৬ চন পৰ্য্যন্ত উত্তৰাঞ্চল আছিল এইখন ভাৰতৰ ২৭-তম ৰাজ্য ইয়াৰ উত্তৰে তিব্বত (চীনৰ অংশ), পূবে নেপাল, পশ্চিমে ভাৰতৰ হিমাচল প্ৰদেশ আৰু দক্ষিণে উত্তৰ প্ৰদেশ অৱস্থিত ২০০০ চনলৈকে এইখন উত্তৰপ্ৰদেশৰ অন্তৰ্গত আছিল পুৰাণ আৰু ভাৰতৰ প্ৰাচীন ঐতিহাসিক দলিলসমূহে এই অঞ্চলৰ প্ৰাচীন নাম "উত্তৰাখণ্ড" হিচাপেই বৰ্ণিত - যাৰ আক্ষৰিক অৰ্থ ভাৰতৰ উত্তৰৰ ভূখণ্ড স্থানীয় জনগণৰ অধিকাংশৰ ইচ্ছাৰে ২০০৭ চনৰ জানুৱাৰী মাহৰ পৰা ইয়াৰ নাম উত্তৰাঞ্চলৰ সলনি উত্তৰাখণ্ড কৰা হয় উত্তৰাখণ্ডৰ অস্থায়ী ৰাজধানী দেৰাডুন ৰাজ্যৰ উচ্চতম আদালত (হাইকোৰ্ট) নৈনিতালত অৱস্থিত

প্ৰত্নতাত্ত্বিক খননৰ ফলস্বৰূপে প্ৰাগঐতিহাসিক কালৰে পৰা উত্তৰাখণ্ড ভূখণ্ডত মানুহৰ বাসস্থানৰ প্ৰমাণ পোৱা যায় প্ৰাচীন ভাৰতৰ বৈদিক যুগত এই অঞ্চলটো কুৰু আৰু পাঞ্চল মহাজনপদৰ অংশ আছিল গড়োৱাল আৰু কুমাওঁ অঞ্চলৰ প্ৰথম উল্লেখযোগ্য বংশ আছিল কুনিন্দ বংশ খ্ৰীষ্টপূৰ্ব ২য় শতিকাৰ এই বংশটো প্ৰথমে শৈৱ ধৰ্ম আছিল  কোলাচীত পোৱা অশোকৰ শিলালিপিৰ পৰা এই অঞ্চলত বৌদ্ধ ধৰ্মৰ অস্তিত্ব আছিল বুলি বুজা যায় মধ্যযুগীয় কালত এই অঞ্চলটো কুমাউন ৰাজ্য আৰু গড়ৱাল ৰাজ্যৰ অন্তৰ্গত আছিল  ১৮০৩ চনত এই ৰাজ্য নেপালৰ গোৰ্খা সাম্ৰাজ্যৰ অধীনলৈ আহে ১৮১৬ চনত এংলো-নেপালী যুদ্ধৰ পিছত বৰ্তমানৰ উত্তৰাখণ্ডৰ অধিকাংশ অঞ্চল চুগৌলি সন্ধিৰ অধীনত ব্ৰিটিছ ভাৰতৰ লগত সংযুক্ত হৈছিল  যদিও পূৰ্বৰ গড়ৱাল আৰু কুমাউন আৰু গড়োৱাল ৰাজ্য দুখন প্ৰতিদ্বন্দ্বী ৰাজ্য আছিল, তথাপিও চুবুৰীয়া বিভিন্ন জনগোষ্ঠীৰ অৱস্থান আৰু পাৰস্পৰিক ভৌগোলিক, অৰ্থনৈতিক, সাংস্কৃতিক, ভাষিক আৰু পৰম্পৰাগত সাদৃশ্যৰ বাবে দুয়োটা অঞ্চলৰ মাজত যি ঐক্য গঢ় লৈ উঠিছিল, সেই ঐক্যই এক বিশেষ গতি প্ৰদান কৰিছিল নব্বৈৰ দশকত উত্তৰাখণ্ড আন্দোলন

উত্তৰাখণ্ডৰ বাসিন্দাসকলক উত্তৰাখণ্ডী বুলি কোৱা হয় বিশেষভাৱে অঞ্চলভিত্তিক উত্তৰাখণ্ডৰ বাসিন্দাসকলক দুটা ভাগত বিভক্ত কৰা হৈছে  গড়োৱালী আৰু কুমাউনী  ২০১১ চনৰ লোকপিয়ল অনুসৰি এই ৰাজ্যৰ জনসংখ্যা ১০,১১৬,৭৫২ জনসংখ্যাৰ হিচাপত ই ভাৰতৰ ১৯ নং সৰ্বাধিক জনবহুল ৰাজ্য এই ৰাজ্যৰ জনসংখ্যাৰ এক বৃহৎ অংশ ৰাজপুত আৰু ব্ৰাহ্মণ  ৰাজ্যখনৰ ৮৫ লোক হিন্দু ৰাজ্যৰ দ্বিতীয় বৃহত্তম ধৰ্মীয় গোট মুছলমান লগতে শিখ, খ্ৰীষ্টান, বৌদ্ধ আৰু জৈনসকলো এই ৰাজ্যত বাস কৰে গড়োৱালী আৰু কুমাউনী ভাষা আৰু অন্যান্য পাহাৰীয়া উপভাষা ৰাজ্যখনৰ প্ৰধান আঞ্চলিক ভাষা এই ৰাজ্যৰ আটাইতকৈ বেছি কথিত ভাষা হিন্দী  উত্তৰাখণ্ড ভাৰতৰ একমাত্ৰ ৰাজ্য য'ত সংস্কৃত ভাষাকো চৰকাৰী ভাষাৰ মৰ্যাদা হৈছে

তথ্য সংগ্ৰহ

বাহ্যিক সংযোগ

   

   - , , ,  
       , 

শ্ৰেণী:ভাৰতৰ ৰাজ্য
উত্তৰাখণ্ডৰ মুখ্যমন্ত্ৰী সকল
 সংকেত: কংগ্ৰেছ  ভাৰতীয় জাতীয় কংগ্ৰেছ ভাজপা  ভাৰতীয় জনতা পাৰ্টী
 ক্ৰমিক সংখ্যা  নাম কাৰ্যভাৰ গ্ৰহণ কাৰ্যভাৰৰ অন্তিম দিন ৰাজনৈতিক দল  কাৰ্যকাল  ০১ নিত্যানন্দ স্বামী ৯ নৱেম্বৰ ২০০০ ২৯ অক্টোবৰ ২০০১ ভাৰতীয় জনতা পাৰ্টী ৩৫৪ দিন  ০২ ভগৎ সিং কোশিয়াৰি ৩০ অক্টোবৰ ২০০১ ১ মাৰ্চ ২০০২ ভাৰতীয় জনতা পাৰ্টী ১২৩ দিন  ০৩ নাৰায়ণ দত্ত তিৱাৰি ২ মাৰ্চ ২০০২ ৭ মাৰ্চ ২০০৭ ভাৰতীয় জাতীয় কংগ্ৰেছ ১৮৩২ দিন ০৪ ভুৱন চন্দ্ৰ খাণ্ডুৰী ৮ মাৰ্চ ২০০৭ ২৩ জুন ২০০৯ ভাৰতীয় জনতা পাৰ্টী ৮৩৯ দিন ০৫ ৰমেশ পোখৰিয়াল নিশাংক ২৪ জুন ২০০৯ ১০ ছেপ্টেম্বৰ ২০১১ ভাৰতীয় জনতা পাৰ্টী ৮০৮ দিন ০৬ ভুৱন চন্দ্ৰ খাণ্ডুৰী দ্বিতীয় বাৰ ১১ ছেপ্টেম্বৰ ২০১১ ১৩ মাৰ্চ ২০১২ ভাৰতীয় জনতা পাৰ্টী১৮৫ দিন মুঠ: ১০২৪ দিন ০৭ ৱিজয় বহুগুণা ১৩ মাৰ্চ ২০১২ বৰ্তমান ভাৰতীয় জাতীয় কংগ্ৰেছ

বাহ্যিক সংযোগ
 উত্তৰাখণ্ডৰ মুখ্যমন্ত্ৰী সকল, চৰকাৰী ৱেবছাইট 

শ্ৰেণী:উত্তৰাখণ্ড
উত্তৰাঞ্চলীয় সামি ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ উত্তৰাঞ্চলীয় সামি সংস্কৰণ ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান  প্ৰবন্ধ আছে 
পৰিসংখ্যা
 চনত উত্তৰাঞ্চলীয় সামি ৱিকিপিডিয়াৰ টা প্ৰবন্ধ,  গৰাকী সম্পাদক,  গৰাকী প্ৰশাসক আৰু টা ফাইল আছে মুঠ সম্পাদনা সংখ্যা পৰিসংখ্যা

বাহ্যিক সংযোগ
উত্তৰাঞ্চলীয় সামি ৱিকিপিডিয়া
তথ্য সংগ্ৰহ

শ্ৰেণী:ৱিকিপিডিয়াসমূহ
উথিৰিপুক্কল (ইং অন.  ) ১৯৭৯ চনত নিৰ্মিত ভাৰতীয় তামিল ভাষাৰ নাট্যধৰ্মী ছবি, যাৰ ৰচনা আৰু পৰিচালনা মহেন্দ্ৰন পুধুমাইপিথানৰ "চিত্ৰন্নাই" (সতি-সন্ততি) চুটিগল্পৰ আধাৰত নিৰ্মিত ছবিখনত বিজয়ন, অশ্বিনী আৰু মধু মালিনীয়ে অভিনয় কৰিছে ছবিখনত এজন চেডিষ্টিক পুৰুষৰ ওপৰত গুৰুত্ব আৰোপ কৰা হৈছে, যিয়ে নিজৰ পত্নী আৰু সন্তানকে ধৰি সকলোৰে জীৱন দুৰ্বিষহ কৰি তুলিছে

চুটিগল্পটোৰ অভিযোজন কৰাৰ সময়ত মহেন্দ্ৰনে চিত্ৰনাট্যত বিশেষকৈ মুখ্য চৰিত্ৰটোৰ ব্যৱহাৰৰ ক্ষেত্ৰত যথেষ্ট পৰিৱৰ্তন সাধন কৰে তেওঁৰ বন্ধু ৰাধা বালকৃষ্ণনে প্ৰযোজনা কৰা ছবিখনৰ ফটোগ্ৰাফী অশোক কুমাৰে আৰু প্ৰথমবাৰৰ বাবে সম্পাদনা কৰিছিল বি লেনিনে সংগীত ইলাইয়াৰাজাৰ অশ্বিনী, চাৰুহাছান, ভূপতি, চাৰুলতাকে ধৰি বহুতৰে বাবে এইখন আছিল অভিনয়ৰ ক্ষেত্ৰত প্ৰথম ছবি ছবিখনৰ দৃশ্যগ্ৰহণ মূলতঃ মেট্টুপালায়ম আৰু ভেলীপালায়মৰ ওচৰৰ পালাপট্টিত কৰা হৈছিল

১৯৭৯ চনৰ ১৯ অক্টোবৰত মুক্তি পোৱা এই ছবিখনে সমালোচনামূলক আৰু ব্যৱসায়িকভাৱে সফলতা লাভ কৰিছিল উথিৰিপুক্কল ১৭৫ দিন ছবিগৃহত চলিছিল মহেন্দ্ৰনে শ্ৰেষ্ঠ তামিল পৰিচালকৰ ফিল্মফেয়াৰ বঁটা আৰু এছ জানকীয়ে শ্ৰেষ্ঠ মহিলা নেপথ্য কণ্ঠশিল্পীৰ তামিলনাডু ৰাজ্যিক চলচ্চিত্ৰ বঁটা লাভ কৰে ২০১৩ চনত নিউজ ১৮-এ এই ছবিখনক সৰ্বকালৰ ১০০খন শ্ৰেষ্ঠ ভাৰতীয় ছবিৰ তালিকাত অন্তৰ্ভুক্ত কৰিছিল, যদিও এতিয়া উথিৰিপুক্কালৰ কোনো প্ৰিন্ট পোৱা বুলি জনা নাযায় অৱশ্যে ছবিখন ঘৰুৱা ভিডিঅ'ত উপলব্ধ ছবিখন তেলেগু ভাষাত পাচিদি মোগ্গলু (১৯৮০) নামেৰে পুনৰ নিৰ্মাণ কৰা হয়

বিষয়বস্তু
উথিৰিপুক্কালত ঘৰুৱা হিংসা, চেডিজম, আৰু নাৰীবাদৰ বিষয়ে আলোচনা কৰা হৈছে ফিল্ম কম্পেনিয়নৰ ৰাম চন্দৰৰ মতে সুন্দৰৱদিৱেলুৰ চৰিত্ৰটোৱে "সকলো মানুহৰ হৃদয়ত থকা জঘন্যতাক প্ৰতিনিধিত্ব কৰে আৰু ক্লাইমেক্সত সেই দানৱটোক ধ্বংস কৰাৰ আহ্বান দিয়া হয় 

তথ্য সংগ্ৰহ

বাহ্যিক সংযোগ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:তামিল চলচ্চিত্ৰ
 শ্ৰেণী:১৯৭৯ বৰ্ষৰ চলচ্চিত্ৰ
হাইড্ৰ'জেন ডিছচাৰ্জ (বৰ্ণালী) টিউব
ডিউটেৰীয়াম ডিছচাৰ্জ (বৰ্ণালী) টিউব 
প্ৰ'টিয়াম, হাইড্ৰ'জেনৰ সাধাৰণ আইছ'টপ, এটা প্ৰ'টন আৰু এটা ইলেক্ট্ৰন থাকে অন্য আইছ'টপৰ দৰে নিউট্ৰন নাথাকে              .
উদযান তৰঙ্গ
উদজান বা হাইড্ৰ'জেন () এটা ৰাসায়নিক মৌল আণৱিক ভৰ ১.০০৭৯৪ ডেল্টন হোৱাৰ বাবে পৰ্য্যাবৃত্ত তালিকাত ইয়াক সকলোতকৈ পাতল মৌল বুলি গণ্য কৰা হয় হাইড্ৰ'জেনৰ ৰাসায়নিক চিহ্ন হ'ল  ইয়াৰ আণৱিক সংকেত 2 আৰু পাৰমাণৱিক সংখ্যা ১ হাইড্ৰ'জেন বিশ্বত সকলোতকৈ বেছিকৈ পোৱা মৌলসমূহৰ ভিতৰত অন্যতম হাইড্ৰ'জেনৰ সচৰাচৰ পোৱা আইছ'টপটো হৈছে 'প্ৰটিয়াম'  "গ্ৰন্থ ১"

ইতিহাস
হাইড্ৰ'জেন গেছ পোণপ্ৰথমে হেনৰি কেভেণ্ডিছ নামৰ এজন ইংৰাজ বিজ্ঞানীয়ে ১৭৮১ চনত আৱিষ্কাৰ কৰিছিল তেওঁ এই গেছ আৱিষ্কাৰ কৰাৰ সময়ত নাম ৰাখিছিল 'দাহ্য বায়ু' পাছত ফৰাচী ৰসায়নবিদ এণ্টোয়ান লৰেণ্ট লেভয়ছিয়াৰে এই দাহ্য বায়ুক 'জল উৎপাদক' বুলি নামকৰণ কৰে বায়ুৰ সংস্পৰ্শত জ্বলিলে পানী উৎপন্ন হোৱাৰ ধৰ্মটোৰ বাবে ইয়াক এই নামেৰে নামকৰণ কৰা হয় পানীৰ ৰাসায়নিক সংকেত 2 পানী দুটা  ৰ পৰমাণু আৰু এটা অক্সিজেনৰ পৰমাণু থাকে

বিশেষত্ব
2 গেছ বৰ্ণহীন,গন্ধহীন আৰু স্বাদহীন পানীৰ লগত ইয়াৰ দ্ৰৱণতাৰ মাত্ৰা কম হাইড্ৰ'জেনৰ এটা অণুত দুটা পৰমাণু থাকে এই গেছ দাহ্য,কিন্তু দহনত সহায় নকৰে অক্সিজেন গেছ জ্বলালে হাইড্ৰ'জেন গেছৰ নীলা শিখা আৰু পানী উৎপন্ন হয় সেই কাৰণে ইয়াক 'জল উৎপাদক' বুলি কোৱা হয়

অৱস্থিতি
হাইড্ৰ'জেন গেছ মুক্ত অৱস্থাত নিচেই কম পৰিমাণে পোৱা যায় যদিও যৌগ হিচাপে প্ৰচুৰ পৰিমাণে পোৱা যায় হাইড্ৰ'জেনৰ মূল উৎস হ'ল পানী অম্ল, ক্ষাৰ আৰু অন্যান্য বহুতো জৈৱ যৌগত হাইড্ৰ'জেন থাকে 

পৰীক্ষাগাৰত প্ৰস্তুতি
               ,       .
        ,        .  -             .
সাধাৰণতে, এচিড,খাৰ আৰু পানীৰ পৰা এই গেছ প্ৰস্তুত কৰা হয় পৰীক্ষাগাৰত জিংক ছালফেট আৰু পনীয়া ছালফিউৰিক এচিডৰ লগত সাধাৰণ উষ্ণতাত বিক্ৰিয়া ঘটাই হাইড্ৰ'জেন গেছ প্ৰস্তুত কৰা হয় অলপ পৰিমাণৰ 2 উৎপন্ন কৰিবৰ বাবে পৰীক্ষাগাৰত উলফ বটল ব্যৱহাৰ কৰা হয় পানী অপসাৰণৰ দ্বাৰা ইয়াক সংগ্ৰহ কৰা হয় প্ৰয়োজনমতে বা নিয়মিতভাৱে হাইড্ৰ'জেন পাবৰ বাবে 'কিপৰ যন্ত্ৰ' ব্যৱহাৰ কৰা দৰকাৰ বিশুদ্ধ হাইড্ৰ'জেন গেছৰ পাবৰ বাবে '' আকৃতিৰ টিউবত বেৰিয়াৰ হাইড্ৰ'জেনৰ পালত আৰু গৰম জলীয় দ্ৰৱণ নিকেল তড়িৎ বিশ্লেষণ কৰিলে কেথডদ্বাৰত 2 গেছ উৎপন্ন হয় পনীয়া ছালফিউৰিক এচিড বা পনীয়া হাইড্ৰ'ক্লৰিক এচিডৰ লগত লো,এলুমিনিয়াম,মেগনেছিয়াম আদি ধাতুৰ বিক্ৰিয়া ঘটালে 2 উৎপন্ন হয় উত্তপ্ত আৰু গাঢ় কষ্টিক বা কষ্টিক পটাছৰ দ্ৰৱনৰ লগত জিংক,এলুমিনিয়াম ধাতুৰ বিক্ৰিয়া ঘটাইও 2 উৎপন্ন কৰিব পৰা যায়

          ,             (   ).   -               1.7105    .

ৰাসায়নিক ধৰ্ম
হাইড্ৰ'জেন এবিধ উৎকৃষ্ট বিজাৰক পেলাডিয়াম প্লাটিয়াম,নিকেল,কোবাল্ট আদি ধাতুৱে উত্তপ্ত অৱস্থাত হাইড্ৰ'জেন গেছ শোষণ কৰিব পাৰে ধাতুৱে এনেদৰে গেছ শোষণ কৰা প্ৰক্ৰিয়াক অন্তৰ্ধৃতি বুলি কোৱা হয় এই প্ৰক্ৰিয়াৰে শোষিত হাইড্ৰ'জেনক 'অন্তৰ্ধৃত হাইড্ৰ'জেন' নামেৰে জনা যায় কোনো যৌগৰ পৰা উৎপন্ন হোৱা মুহূৰ্ততে হাইড্ৰ'জেনক 'জাইমান হাইড্ৰ'জেন' নামেৰে জনা যায় সাধাৰণ হাইড্ৰ'জেনতকৈ জায়মান হাইড্ৰ'জেন অধিক শক্তিশালী বিজাৰক পদাৰ্থ সাধাৰণ উষ্ণাতাত হাইড্ৰ'জেন 'অৰ্থ' আৰু 'পেৰা' হাইড্ৰ'জেন হিচাপে ৩.১ অনুপাত সাম্যৱস্থাত মিশ্ৰণ হৈ থাকে  

ব্যৱহাৰ
 হাইড্ৰ'জেন গেছ পাতল বাবে ইয়াক বেলুনত ব্যৱহাৰ কৰা হয় 
 অক্সিজেন আৰু হাইড্ৰ'জেন গেছ মিশ্ৰণ কৰি 'অক্সি-হাইড্ৰ'জেন' শিখা উৎপন্ন কৰা হয় এই শিখাৰ উষ্ণতা ২৫০০  পৰ্য্যন্ত হয় জ্বালাই কামত এই শিখা ব্যৱহাৰ কৰা হয় 

তথ্য সংগ্ৰহ

লগতে চাওক
 
 
 
 
        .
 

বাহ্যিক সংযোগ

       
        (  )

      
   
     -    

শ্ৰেণী:ৰাসায়নিক মৌল
উদয় উমেশ ললিত (; জন্ম: ৯ নৱেম্বৰ ১৯৫৭) ভাৰতৰ ৪৯তম  মুখ্য ন্যায়াধীশ ..     : :..------65817445. মুখ্য ন্যায়াধীশ এন. ভি. ৰমনায়ে অৱসৰ গ্ৰহণ কৰাৰ পিছত তেওঁ ভাৰতৰ মুখ্য ন্যায়াধীশ হিচাপে নিযুক্তি লাভ কৰে  ইয়াৰ পূৰ্বে তেওঁ ভাৰতৰ উচ্চতম ন্যায়ালয়ৰ ন্যায়াধীশ হিচাপে কৰ্মৰত আছিল ন্যায়াধীশ হিচাপে উন্নীত হোৱাৰ পূৰ্বে তেওঁ উচ্চতম ন্যায়ালয়ত জ্যেষ্ঠ অধিবক্তা হিচাপে কাৰ্যনিৰ্বাহ কৰিছিল উচ্চতম ন্যায়ালয়লৈ পোনপটীয়াকৈ উন্নীত হোৱা ছয়গৰাকী জ্যেষ্ঠ অধিবক্তাৰ ভিতৰত ন্যায়াধীশ ললিত অন্যতম আছিল বৰ্তমান তেওঁ এজন বিশিষ্ট আইনবিদ আৰু অ পি জিন্দাল গ্লবেল ইউনিভাৰ্চিটিৰ আইন আৰু ন্যায় বিভাগৰ অধ্যাপক

তথ্য উৎস
উদয় শংকৰ (; জন্ম: ৮ ডিচেম্বৰ ১৯০০, মৃত্যু: ২৬ ছেপ্টেম্বৰ ১৯৭৭) এজন ভাৰতীয় নৃত্যশিল্পী, নৃত্য পৰিচালক আৰু অভিনেতা তেওঁ ভাৰতীয় নৃত্যশৈলী আৰু ভাৰতৰ শাস্ত্ৰীয় নৃত্যক ইউৰোপীয় থিয়েটাৰ শৈলীৰ লগত সমন্বয় কৰাৰ বাবে সুপৰিচিত ১৯২০ আৰু ১৯৩০ -ৰ দশকত উদয় শংকৰে ভাৰতীয় শাস্ত্ৰীয় নৃত্য, লোক নৃত্য আৰু জনজাতীয় নৃত্যৰ উপাদান আৰু ইউৰোপীয় থিয়েটাৰ শৈলীৰ লগত কৰা সমন্বয়ে ভাৰতৰ লগতে আমেৰিকা যুক্তৰাষ্ট্ৰ আৰু ইউৰোপত জনপ্ৰিয়তা লাভ কৰে    :    , 21  2001. ;   '     , 6  1985.  (1990) ,   :    .   . . 280.  (2004) ' :  , ,  .  . . . 221225. . 21. তেওঁ ভাৰতত আধুনিক নৃত্যশৈলী লগত ভাৰতীয় নৃত্যৰ উপাদানৰ সমন্বয় কৰি আধুনিক নৃত্য শৈলী প্ৰচাৰৰ বাবে খ্যাত

 প্ৰাৰম্ভিক জীৱন আৰু পটভূমি 
উদয় শংকৰ জন্ম হয় বৰ্তমানৰ ৰাজস্থান উদয়পুৰত এক বঙালী পৰিয়ালত তেওঁৰ সম্পূৰ্ণ নাম উদয় শংকৰ চৌধুৰী তেওঁৰ দেউতাক কল্যাণ শংকৰ আছিল বাংলাদেশৰ যশোৰ জিলাৰ বাসিন্দা পণ্ডিত শ্যাম শংকৰ যেতিয়া ঝালাওয়াৰৰ ৰজাৰ ব্যক্তিগত সচিব হিচাপে কাম কৰিছিল তেতিয়া উদয় শংকৰৰ জন্ম হয় উদয়ে তেওঁৰ ল'ৰালিকালৰ বেছিভাগ সময়েই তেওঁৰ মাক আৰু ভায়েক-ভনীয়েকৰ সৈতে নুচৰতপুৰত কটাইছিল তেওঁৰ দেউতাকৰ কামৰ বাবে তেওঁক নিয়মিত ভিন্ন চহৰলৈ স্থানান্তৰ হ'ব লগাত পৰিছিল ইয়াৰ ফলস্বৰূপে উদয় শংকৰক নুচৰতপুৰ, গাজীপুৰ, বাৰনসী আৰু ঝালাওয়াৰৰ দৰে বিভিন্ন ঠাইৰ বিদ্যালয়ত নাম ভৰ্তি কৰিবলগীয়া হৈছিল তেওঁৰ দেউতাক আছিল এজন শিল্পপ্ৰেমী মানুহ তেওঁ নৃত্যকলাক পূজা আৰু উপাসনাও কৰিছিল ১৯১৮ চনত উদয়ক মুম্বাইৰ জে জে স্কুল অব আৰ্টচ্ আৰু পিছত গোন্ধৰ্ব মহাবিদ্যালয় প্ৰশিক্ষণ বাবে পঠোৱা হয় ইয়াৰ পিছত তেওঁৰ উচ্চতৰ প্ৰশিক্ষণৰ বাবে লণ্ডনৰ ৰয়েল কলেজ অব আৰ্টচ্ত ভৰ্তি হয় তাতেই তেওঁ প্ৰাচ্য আৰু পাশ্চাত্যৰ চিত্ৰকলা আৰু নৃত্যকলাৰ বিষয়ে তাত্বিক আৰু ব্যৱহাৰিক জ্ঞান অৰ্জন কৰে ৰয়েল কলেজ অব আৰ্টচ্ৰ পৰা বৃত্তি লৈ উদয় চিত্ৰকলা বিষয়ত উচ্চতৰ শিক্ষা অৰ্জন বাবে ৰোমলৈ যায়

 পৰিয়ালৰ আৰু কৰ্মজীৱন 

উদয় শংকৰ তেওঁৰ নৃত্যসঙ্গী অমলা শংকৰৰ সৈতে বিবাহপাশত আৱদ্ধ হয় ১৯৪২ চনত তেওঁলোকৰ প্ৰথম সন্তান আনন্দ শংকৰৰ জন্ম হয় আৰু ১৯৫৫ চনত তেওঁলোকৰ কন্যা মমতা শংকৰৰ জন্ম হয় তেওঁৰ পুত্ৰ আনন্দ শংকৰ সৰুৰ পৰাই গান গোৱা আৰম্ভ কৰে আৰু পিছত এজন সঙ্গীতজ্ঞৰ আৰু সুৰকাৰ হয় আৰু তেওঁৰ কন্যা মমতা শংকৰ এজনী বিখ্যাত অভিনেত্ৰী হয় ১৯৪৮ চনত উদয় লিখিছিলে যে, তেওঁৰ দ্বাৰা নিৰ্মিত আৰু পৰিচালিত 'কল্পনা' নামৰ চলচ্চিত্ৰখন ভাৰতৰ প্ৰথম চলচ্চিত্ৰ যাৰ মুখ্য চৰিত্ৰত দুজন শাস্ত্ৰীয় নৃত্যশিল্পী অভিনয় কৰিছে

 পুৰস্কাৰ আৰু সন্মান 
 ১৯৬০ চনত সংগীত নাটক একাডেমী বঁটা  'সৃজনশীল নৃত্য'        .
 ১৯৬২ চনত সংগীত নাটক একাডেমী ফেলশ্বিপ
 ১৯৭১ চনত পদ্মবিভূষণ (ভাৰতৰ দ্বিতীয় সৰ্বোচ্চ অসামৰিক সন্মান)
 ১৯৭৫ চনত দেশীকোট্টামা পুৰস্কাৰ (বিশ্বভাৰতী বিশ্ববিদ্যালয়ৰ সৰ্বোচ্চ সম্মান)

তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় নৃত্যশিল্পী
শ্ৰেণী:পদ্মবিভূষণ বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:বঙালী ব্যক্তি
উদয়ন দুৱৰা হৈছে এগৰাকী ভাৰতীয় চলচ্চিত্ৰ অভিনেতা বিশেষকৈ অসমীয়া চলচ্চিত্ৰ, অসমীয়া ধাৰাবাহিক আৰু চুটিছবিত কৰা অভিনয়ৰ বাবে তেওঁক জনা যায় ইয়াৰোপৰি বিভিন্ন অনুষ্ঠানৰ ঘোষক হিচাপেও তেওঁ জনপ্ৰিয়
জন্ম আৰু শিক্ষা
১৯৮৫ চনৰ ২৬ ডিচেম্বৰত ডিব্ৰুগড় জিলাৰ নামৰূপত উদয়ন দুৱৰাৰ জন্ম হয় তেখেতৰ পিতৃৰ নাম প্ৰেমানন্দ দুৱৰা আৰু মাতৃৰ নাম স্বৰ্গীয় ৰীতা দুৱৰা নামৰূপৰ কেন্দ্ৰীয় বিদ্যালয়ৰ পৰা তেওঁ স্কুলীয়া শিক্ষা সমাপ্ত কৰে ইয়াৰপাছত তেখেতে গোলাঘাটৰ দেৱৰাজ ৰয় মহাবিদ্যালয়ৰ পৰা স্নাতক ডিগ্ৰী লাভ কৰে

কৰ্মজীৱন
২০০৭ চনত উদয়ন দুৱৰা মুম্বাইলৈ যায় আৰু নিজৰ কৰ্মজীৱন আৰম্ভ কৰে বিভিন্ন কোম্পানীত কাম কৰাৰ পাছত তেখেত ২০১৩ চনত গুৱাহাটীলৈ ঘূৰি আহে আৰু এক কোম্পানীত মেনেজাৰৰূপে কৰ্মৰত হয়
অভিনয় জীৱন
গুৱাহাটীত কৰ্মৰত হৈ থাকোঁতে তেওঁ এক টেলিভিছন চেনেলৰ কাৰণে অ'ডিছন দিয়ে আৰু এখন অসমীয়া ধাৰাবাহিকত অভিনয় কৰাৰ সুযোগ লাভ কৰে ৰীমা বৰাৰ পৰিচালিত ২০১৫ চনত মুক্তিপ্ৰাপ্ত ছবি বকুল (চলচ্চিত্ৰ)ত কৰা অভিনয়েৰে উদয়ন দুৱৰাই চলচ্চিত্ৰপ্ৰেমীৰ দৃষ্টি আকৰ্ষণ কৰিবলৈ সক্ষম হয় উদয়ন দুৱৰা এগৰাকী স্ব-প্ৰশিক্ষিত অভিনেতা তেওঁ এক সাক্ষাৎকাৰত উল্লেখ কৰা মতে বিভিন্ন চলচ্চিত্ৰ বা অভিনয় চাই সূক্ষ্ম পৰ্যবেক্ষণৰ দ্বাৰা এই অভিনয় কলাটো আয়ত্ত কৰিবলৈ চেষ্টা কৰি আছে

চলচ্চিত্ৰপঞ্জী

 বৰ্ষ চলচ্চিত্ৰ চৰিত্ৰ পৰিচালক টোকা ২০১৫  বকুল (চলচ্চিত্ৰ) ৰক্তিম  ৰীমা বৰা  ২০১৭  দূৰ মানৱ কংকণ ৰাজখোৱা  ২০১৭  ৰাম ভড্কা হুইস্কী    ২০১৭  গেংছ অৱ্ নৰ্থ-ইষ্ট    ২০১৯  ইপাৰ সিপাৰ   প্ৰণৱজ্যোতি ভৰাঁলী 
টেলিভিছন

     ,   
চুটিছবি
 বহুবৃত্ত
ধাৰাবাহিক

বঁটাসন্মান
বকুল (চলচ্চিত্ৰ)ত অভিনয়ৰ বাৰে অসম ৰাজ্যিক চলচ্চিত্ৰ বঁটাৰ শ্ৰেষ্ঠ অভিনেতাৰ সন্মান
তথ্যসূত্ৰ

শ্ৰেণী:অসমৰ ব্যক্তি
শ্ৰেণী:অসমীয়া অভিনেতা
শ্ৰেণী:জীৱিত ব্যক্তি
উদয়পুৰ () () ভাৰতৰ ত্ৰিপুৰা ৰাজ্যৰ তৃতীয় বৃহৎ নগৰাঞ্চল  পূৰ্বতে ইয়ক ৰঙামাটি বুলি জনা গৈছিল ত্ৰিপুৰাৰ মাণিক্য ৰাজবংশৰ ৰাজত্বকালত চহৰখন ৰাজ্যখনৰ ৰাজধানী আছিল এই চহৰখন ত্ৰিপুৰ সুন্দৰী মন্দিৰৰ বাবে বিখ্যাত যাক ত্ৰিপুৰেশ্বৰী মন্দিৰ বুলিও জনা যায় এই মন্দিৰ হৈছে ৫১টা শক্তি পীঠৰ ভিতৰত এটা পৱিত্ৰ স্থান বুলি গণ্য কৰা হয় এই চহৰখন গোমতী জিলাৰ এখন পৌৰ পৰিষদ আৰু লগতে গোমতী জিলাৰ মুখ্য কাৰ্যালয় উদয়পুৰ ত্ৰিপুৰাৰ ৰাজধানী আগৰতলাৰ পৰা প্ৰায় ৫১ কিলোমিটাৰ দূৰত 

ভৌগোলিক পৰিবেশ
উদয়পুৰ ২৩.৫৩ উত্তৰ আৰু ৯১.৪৮পূবত অৱস্থিত চহৰখনৰ গড় উচ্চতা ২২ মিটাৰ (৭২ ফুট) গোমতী নদী উদয়পুৰৰ মাজভাগৰ মাজেৰে পাৰ হৈ গৈছে আৰু ইয়াৰ ভূমিৰ জলসিঞ্চনত গোমতী নদীয়ে অৰিহণা যোগাইছে  

জনসংখ্যা
২০১১ চনৰ ভাৰতৰ লোকপিয়ল অনুসৰি উদয়পুৰ পৌৰ পৰিষদৰ জনসংখ্যা আছিল ৩২,৭৫৮ যাৰ ভিতৰত ১৬,৫৯৩জন পুৰুষ আৰু ১৬,১৬৫ গৰাকী মহিলা আছিল উদয়পুৰত মুঠ শিক্ষিতৰ সংখ্যা আছিল ২৮,৩৭৮ জন, যাৰ ভিতৰত ১৪,৫৬৩জন পুৰুষ আৰু ১৩,৮১৫৫ গৰাকী মহিলা আছিল উদয়পুৰৰ এক কাৰ্যকৰী সাক্ষৰতাৰ হাৰ ৯৪.৮৪, যাৰ ভিতৰত পুৰুষৰ সাক্ষৰতা ৯৬.৫০, আৰু মহিলাৰ সাক্ষৰতা হৈছে ৯৩.১৫ উদয়পুৰত ০-৬ বছৰ বয়সৰ জনসংখ্যা হৈছে ২,৮৩৬ জন চহৰখনৰ পৰিয়ালৰ সংখ্যা ৮৫৩০ টা উদয়পুৰত অনুসূচীত জাতি আৰু অনুসূচীত জনজাতিৰ সংখ্যা ক্ৰমান্বয়ে ৬,৩২৬ আৰু ৩৬৩ জন

আকৰ্ষণীয় স্থানসমূহ
উদয়পুৰত ভালেকেইটা মন্দিৰ আছে যাৰ ভিতৰত আটাইতকৈ বিখ্যাত হৈছে ত্ৰিপুৰ সুন্দৰী মন্দিৰ ত্ৰিপুৰ সুন্দৰী মন্দিৰ হৈছে ৫১টা শক্তি পীঠৰ ভিতৰত এটা মন্দিৰটো ১৫০১ চনত মহাৰাজ ধন্য মাণিক্য দেববৰ্মাই নিৰ্মাণ কৰিছিল মন্দিৰৰ কাষত এটা ডাঙৰ হ্ৰদ আছে যাক কল্যাণ সাগৰ বুলি জনা যায় ভুৱনেশ্বৰী মন্দিৰ ইয়াৰ আন এটা বিখ্যাত মন্দিৰ গুণবতী মন্দিৰ, জগন্নাথ মন্দিৰ, মহাদেৱ মন্দিৰ হৈছে অন্যান্য বিখ্যাত মন্দিৰ উদয়পুৰক হ্ৰদ চহৰ বুলিও জনা যায় আৰু ইয়াত বহুতো সুন্দৰ হ্ৰদ আছে তাৰে কিছুমান হৈছে জগন্নাথ দিঘী, মহাদেৱ দিঘী, অমৰ সাগৰ, ধনসাগৰ আৰু কল্যাণ সাগৰ ইয়াত নজৰুল গ্ৰন্থাগৰ নামৰ এটা ৰাষ্ট্ৰীয় পুথিভঁৰালও আছে পুথিভঁৰালটো বিখ্যাত কবি কাজী নজৰুল ইছলামৰ নামেৰে নামকৰণ কৰা হৈছে টেপানিয়া ইকো পাৰ্ক আৰু পুৰণি ৰাজবাৰী উদয়পুৰৰ অন্যান্য আকৰ্ষণ ইয়াক ত্ৰিপুৰাৰ পৰ্যটন ৰাজধানী বুলি কোৱা হয় 

পৰিবহণ ব্যৱস্থা
উদয়পুৰ ৰেল ষ্টেচন
উদয়পুৰ ৰেল ষ্টেচন মাতাবাৰীৰ ওচৰত অৱস্থিত ষ্টেচনটো লামডিং-চাব্ৰুম শাখাত অৱস্থিত, যি উত্তৰ-পূব সীমান্ত ৰেলৱেৰ লামডিং ৰেল বিভাগৰ অধীনত আছে মনোমোহা স্থাপত্যশৈলীৰে নিৰ্মিত এইটো ৰেল ষ্টেচন ভাৰতৰ আটাইতকৈ ধুনীয়া ৰেল ষ্টেচনসমূহৰ ভিতৰত এটা উদয়পুৰ ৰাষ্ট্ৰীয় ঘাইপথ নং ৮ আগৰতলাৰ পৰা চাব্ৰুম খণ্ডত অৱস্থিত ৰাজৰবাগ বাছ ষ্টেণ্ডৰ পৰা গোটেই দিনটো ৰাজধানী আগৰতলা আৰু ৰাজ্যৰ অন্যান্য চহৰলৈ পথ সংযোগ উপলব্ধ ৰাজ্যখনৰ আটাইতকৈ ডাঙৰ নদী গোমতী চহৰখনৰ মাজেৰে পাৰ হৈ গৈছে নদীৰ গভীৰতালৈ লক্ষ্য কৰি নদীৰ মাজেৰে পানীৰ সংযোগ তথা যাতায়াতৰ সুবিধা সৃষ্টি কৰাটো কেন্দ্ৰীয় চৰকাৰৰ এটা শুভ ভৱিষ্যত প্ৰকল্পৰ এটা অংশ              

ফটো গেলাৰী

তথ্যৰ উৎস 
শ্ৰেণী:ত্ৰিপুৰাৰ নগৰ-মহানগৰ
উদয়া সৌন্দৰী (জন্ম ২৮ এপ্ৰিল ১৯৮৮) এগৰাকী ছিংগাপুৰিয়ান নাৰী তথা ভাৰতীয় দূৰদৰ্শন অভিনেত্ৰী আৰু দূৰদৰ্শন উপস্থাপক তেওঁ পৰন্ধু ছেলা ভা (২০১৬) আৰু এ ইয়েল্লো বৰ্ড (২০১৬) চলচ্চিত্ৰত অভিনয় কৰিছে তেওঁ প্ৰধানা বিজা মহোৎসৱত একেটা বছৰত তিনিটা বঁটা জয় কৰা প্ৰথম ছিংগাপুৰিয়ান ব্যক্তি

ব্যক্তিগত জীৱন 
উদয়া ছিংগাপুৰত জন্ম গ্ৰহণ কৰে আৰু ডাঙৰ হয় তেওঁৰ এখনী কণমানি ভগ্নী মালেনো এজনী দূৰদৰ্শন অভিনেত্ৰী 

২০১৫ চনত, সামাজিক মাধ্যমত উদয়াৰ সদৃশ এগৰাকী মহিলাৰ যৌন ভিডিঅ' প্ৰচাৰিত হয় উদয়াই দাবী কৰে যে সেই ভিডিঅ'ত থকা মহিলা তেওঁ নহয়

 বঁটা আৰু মনোনয়ন 
 বছৰ  বঁটা  শ্ৰেণী  কৰ্ম  ফলাফল ২০১৪  প্ৰধানা বিজা  সৰ্বশ্ৰেষ্ঠ অভিনেত্ৰী এ হেলো বাৰ্ড    সৰ্বশ্ৰেষ্ঠ মিডিয়া ব্যক্তিত্ব   আটাইতকৈ জনপ্ৰিয় মহিলা ব্যক্তিত্ব    ২০১৬  আটাইতকৈ জনপ্ৰিয় মহিলা ব্যক্তিত্ব   ২০২২  সৰ্বশ্ৰেষ্ঠ কৌতুক পৰিৱেশন  অডুক্কু ভিডু আন্নাসামী  সৰ্বশ্ৰেষ্ঠ অনুষ্ঠান পৰিচালিকা (মহিলা)  অমাৰকালা দীপাৱলি ২০২২  সৰ্বশ্ৰেষ্ঠ অভিনেত্ৰী  চিআইডি চকুথালা  

বাহ্যিক সংযোগ 
  

 

তথ্যসূত্ৰ

শ্ৰেণী:জীৱিত ব্যক্তি 
শ্ৰেণী:ছিংগাপুৰৰ ব্যক্তি 
শ্ৰেণী:তামিল ব্যক্তি  
শ্ৰেণী:অভিনেত্ৰী 
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:ভাৰতীয় অভিনেত্ৰী
উদয়াদিত্য ভৰালী অসমৰ এগৰাকী বিশিষ্ট চিন্তাবিদ, লেখক, ইতিহাসবিদ তথা অধ্যাপক পিতৃৰ কৰ্মসূত্ৰে তেওঁ মঙলদৈ, ওদালগুৰি, মাজবাট, গহপুৰ, শিৱসাগৰ, গুৱাহাটী, বৰমা, নলবাৰী আৰু বৰপেটাত বুনিয়াদী আৰু হাইস্কুলীয়া শিক্ষাগ্ৰহণ কৰিছিল স্কুলীয়া শিক্ষাৰ পাছতে তেওঁ কটন কলেজত কলেজীয়া শিক্ষা কৰে আৰু গুৱাহাটী বিশ্ববিদ্যালয়ৰ পৰা ইতিহাস বিষয়ত স্বৰ্ণপদকসহ স্নাতকোত্তৰ ডিগ্ৰী লাভ কৰে
কৰ্মজীৱন
১৯৬৮ চনৰ ১৪ নৱেম্বৰৰ পৰা ২০০৩ চনৰ ৩১ আগষ্টলৈ তেওঁ কটন কলেজৰ অধ্যাপক হিচাপে সেৱা আগবঢ়োৱাৰ লগতে ২০০২-২০০৩ চনলৈ ইতিহাস বিভাগৰ মুৰব্বী হিচাপে কৰ্মৰত আছিল; আনহাতে ২০০৩ চনত তেওঁ কটন কলেজৰ অধ্যক্ষ হিচাপে দায়িত্ব গ্ৰহণ কৰে আৰু ২০০৬ চনত কৰ্মজীৱনৰ পৰা অৱসৰ গ্ৰহণ কৰে
সাহিত্যকৰ্ম
সময়ৰ জলঙাৰে (সাদিন), পৃষ্ঠভূমিৰ চিনাকি (অসমীয়া প্ৰতিদিন), বিবিধ টোকা (অসমবাণী), প্ৰাসংগিক পাণ্ডুলিপি- (অসমীয়া প্ৰতিদিন) আদি শিৰোনামৰ তেওঁৰ স্তম্ভলেখাসমূহৰ লগতে     , - গ্ৰন্থৰ সহযোগী সম্পাদক, অসম চৰকাৰে প্ৰকাশ কৰা ড হেৰম্বকান্ত বৰপূজাৰীৰ জীৱনী গ্ৰন্থ .   -ৰ লগতে কটন কলেজ শতবৰ্ষ উদযাপন সমিতিয়ে প্ৰকাশ কৰা   :    , 1901-2001 শীৰ্ষক গ্ৰন্থৰো তেওঁ মুখ্য সম্পাদক আছিল পৰাগ কুমাৰ দাস সম্পাদিত বুধবাৰ  আৰু আগানত তেওঁ নিয়মীয়াকৈ প্ৰবন্ধ লিখি জাতীয় জীৱনলৈ অৱদান আগবঢ়াইছিল বেইমানৰ ঠিকনাৰ সন্ধান শীৰ্ষক গল্প সংকলনখনৰ বাবে ১৯৯৬ চনত তেওঁ অসম সাহিত্য সভাৰ বিষ্ণু্প্ৰসাদ ৰাভা বঁটা লাভ কৰিছিল অধ্যাপক উদয়াদিত্য ভৰালীক ২০২৫ বৰ্ষৰ পৰাগ কুমাৰ দাস সাংবাদিকতা বঁটা প্ৰদান কৰা হৈছিল 'জাতি সমস্যাৰ প্ৰশ্ন আৰু অন্যান্য' শীৰ্ষক প্ৰবন্ধ সংকলনৰ লগতে একুৰি গল্পৰ 'ধলফাট' শীৰ্ষক গল্প সংকলনখন তেওঁৰ উল্লেখযোগ্য সাহিত্য-কৰ্ম

তথ্যসূত্ৰ

শ্ৰেণী:অসমীয়া গল্পকাৰ
শ্ৰেণী:অসমীয়া শিক্ষাবিদ
শ্ৰেণী:অসমীয়া প্ৰবন্ধকাৰ
উদাৰপন্থী হমফবিয়া হল সমকামিতাক যেতিয়ালৈকে লুকাই থাকে তেতিয়ালৈকে গ্ৰহণ কৰা    যৌন বৈচিত্ৰ্যক গ্ৰহণ কৰাৰ পিছতো এলজিবিটিকিউ লোকসকলক প্ৰান্তীয় বা তুচ্ছজ্ঞান কৰা পক্ষপাতিত্ব আৰু কু- সংস্কাৰক স্থায়ী কৰি ৰখা হয় 

 সংজ্ঞা 
উদাৰপন্থী হমফবিয়া হৈছে এনে এক প্ৰথা যিটো সম্পৰ্ক আৰু যৌনতাক ব্যক্তিগত বিষয় হিচাপে বুজি পোৱাৰ ওপৰত ভিত্তি কৰি গঢ় লৈ উঠে সেয়েহে ৰাজহুৱা ক্ষেত্ৰত ইয়াৰ উত্থান নোহোৱালৈকে ইয়াৰ ওপৰত ব্যক্তি স্বাধীনতাক গ্ৰহণ কৰা হয়   কিন্তু এলজিবিটি আন্দোলনৰ সদস্যসকলে কয় যে যৌন অভিমুখিতা এক সহজাতভাৱে ৰাজহুৱা বিষয় কাৰণ বিষম যৌনকামী সকলে সমকামী লোকৰ দৰে ৰাজহুৱাভাৱে নিজৰ সম্পৰ্ক লুকুৱাবলৈ বাধ্য হ'ব লগা নহয় 

উদাৰপন্থী সমকামিতাক বিভিন্ন ক্ষেত্ৰত প্ৰকাশ কৰা হয় য'ত সমকামিতাক ৰাজহুৱা কৰা হয়, যেনে এলজিবিটি প্ৰাইড পেৰেড, স্কুলত সজাগতা অভিযান, কৰ্মক্ষেত্ৰত, নিজৰ যৌনতাক মুকলিকৈ প্ৰকাশ কৰা, বা লিংগ অসংগত আচাৰ-ব্যৱহাৰ বা সাজ-পোছাক থকা এই ক্ষেত্ৰত এলজিবিটিকিউআইএ লোকসকলে সন্মুখীন হোৱা বৈষম্যৰ প্ৰতি লক্ষ্য ৰখা নহয় 

এলবাৰ্টো মিৰা আৰু ডেনিয়েল বৰিলোৰ দৰে লেখকে বিবেচনা কৰে যে এইটো এক প্ৰকাৰৰ সমকামীতাক কৰা ঘৃণায়েই, য'ত গ্ৰহণ কৰাৰ পিছতো কিন্তু এটা ৰৈ যায় সমকামিতাক তেতিয়ালৈকে সহ্য কৰা হয়, যেতিয়ালৈকে ইয়াক নিস্তব্ধ কৰি ৰখা হয় আৰু বিষমকেন্দ্ৰিক স্বাভাৱিকতাক গ্ৰহণ কৰা হয় সেই নীতিৰ যিকোনো উলংঘাক ভুক্তভোগী, গেট্টো, কৰ্মী বা ধৰ্মান্তৰকৰণকাৰী হিচাপে নাকচ কৰা হয়  মীৰাৰ কথা মতে:
ই অসাধাৰণভাৱে সহজ: "হয়, কিন্তু..." এই বাক্য গঠনত যিকোনো ধৰণৰ বক্তব্য সন্নিবিষ্ট কৰা হৈছে: "সমকামীসকল মোৰ আচৰিত ধৰণৰ আৰু অতি ভাল বন্ধু, কিন্তু তেওঁলোকে আড়ম্বৰপূৰ্ণতাক পৰিত্যাগ কৰিব লাগিব; সমকামীসকল সকলোৰে দৰে মানুহ কিন্তু তেওঁলোকে প্ৰকাশ কৰা প্ৰদৰ্শনকামি মনোভাৱ পৰিত্যাগ কৰিব লাগিব এইবোৰ সীমাৰ বাহিৰৰ বিষয় ইতিবাচক প্ৰতিচ্ছবি বা ন্যায্যতা প্ৰাপ্তিৰ বাবে তেওঁলোকে এতিয়াও এটা সীমা অতিক্ৰম কৰিব লাগিব"
  : , .          :             ;               .       :        . এলবাৰ্টো মিৰা

 লগতে চাওক 

 তথ্যসূত্ৰসমূহ 

শ্ৰেণী:হমফবিয়া
উদ্দীপনা গোস্বামী () (জন্ম: -) হৈছে এগৰাকী অসমৰ কবি আৰু লেখিকা জৱাহৰলাল নেহৰু বিশ্ববিদ্যালয়ৰ পৰা ডক্টৰেট ডিগ্ৰী গ্ৰহণ কৰা উদ্দীপনা গোস্বামীয়ে বিভিন্ন বিষয়ত লেখা-মেলা কৰে তেওঁ ২০১০ চনত উই কল্ড দ্য ৰিভাৰ ৰেড: পয়েট্ৰী ফ্ৰম এ ভায়লেণ্ট হোমলেণ্ড শীৰ্ষক এখন কবিতা-সংকলন প্ৰকাশ কৰে ইয়াৰ লগতে তেওঁ ইন্দিৰা গোস্বামী: পেছন এণ্ড দ্য পেইন নামৰ এখন গ্ৰন্থৰো সংকলন কৰে ইন্দিৰা গোস্বামী: পেছন এণ্ড দ্য পেইন প্ৰকাশ হয় ২০১২ চনত তেওঁ আন কেইবাখনো গ্ৰন্থৰ ৰচনা কৰিছে নো ঘোষ্ট ইন দিছ চিটি এণ্ড আদাৰ ষ্টৰিজ হৈছে তেওঁৰ এখন চুটিগল্প সংকলন 
উদ্দীপনা গোস্বামীয়ে নৰ্থ ইষ্ট ৰিভিউ (- ) নামৰ এখন অনলাইন আলোচনীৰ সম্পাদিকা হিচাপে কাম কৰিছেইযাৰ সমান্তৰালভাৱে তেওঁ মাউছ ইণ্ডিয়াতো সম্পাদক হিচাপে কাম কৰিছে

সংঘাত, জাতি, লিংগ, মাধ্যম আৰু দক্ষিণ এছিয়া আদি বিষয়ত উদ্দীপনা গোস্বামীয়ে লেখা-মেলা কৰি আছে তেওঁৰ লেখা-মেলা বা আন সম্পাদকীয় তথা প্ৰকাশনৰ কাৰ্যসমূহত মুখ্যতঃ উত্তৰ-পূৰ্বাঞ্চলৰ বিষয়টোৱে গুৰুত্ব লাভ কৰে

জন্ম পৰিচয় আৰু ব্যক্তিগত জীৱন
উদ্দীপনা গোস্বামীয়ে জৱাহৰলাল নেহৰু বিশ্ববিদ্যালয়ৰ পৰা ডক্টৰেট ডিগ্ৰী গ্ৰহণ কৰে ইয়াৰ লগতে তেওঁ কেইবাখনো শৈক্ষিক প্ৰতিষ্ঠানৰ পৰা উচ্চ শিক্ষা গ্ৰহণ কৰিছিল সেইসমূহ হৈছে, টাটা ইনষ্টিটিউট অৱ চ'চিয়েল চায়েন্স, গুৱাহাটী মহাবিদ্যালয়, পেঞ্চিলভেনীয়া বিশ্ববিদ্যালয়, কাৰ্টিছ ইনষ্টিটিউট অৱ মিউজিক আৰু জন হপকিন্স বিশ্ববিদ্যালয়ত

কৰ্ম জীৱন আৰু সাহিত্যিক জীৱন
উদ্দীপনা গোস্বামীয়ে নৰ্থ ইষ্ট ৰিভিউ (- ) নামৰ এখন অনলাইন আলোচনী সম্পাদনা কৰে 
সংঘাত, জাতি, লিংগ, মাধ্যম আৰু দক্ষিণ এছিয়া আদি বিষয়ত উদ্দীপনা গোস্বামীয়ে লেখা-মেলা কৰেতেওঁৰ লেখা-মেলা বা আন সম্পাদকীয় তথা প্ৰকাশনৰ কাৰ্যসমূহত মুখ্যতঃ উত্তৰ-পূৰ্বাঞ্চলৰ বিষয়টোৱে গুৰুত্ব লাভ কৰে উদ্দীপনা গোস্বামীয়ে উত্তৰ-পূৱৰ বিষয়ত কয় যে এই ভূ-ৰাজনৈতিক পৰিধিটোৱে ভাৰতৰ মূল ভূখণ্ডত বহুতো নতুন আলোচনাত দ্ৰুতগতিত এক কেন্দ্ৰীয় স্থান অৰ্জন কৰিছে, কিন্তু বেছিভাগ ভুল কাৰণত বিশ্বব্যাপী দৰ্শকৰ বাবে এক সন্তুলিত আৰু উদ্দেশ্যপূৰ্ণ দৃষ্টিভংগী প্ৰদান নকৰিলে, অঞ্চলটোৰ বিষয়ে পৌৰাণিক কাহিনী আৰু ধাৰণাবোৰে কেৱল নতুন ৰূপ ল'ব  
তেওঁ সমান্তৰালভাৱে মাউছ ইণ্ডিয়াতো সম্পাদক হিচাপে অৱদান আগবঢ়াইছে

ইংৰাজী ভাষাতেই ৰচনা কৰা উদ্দীপনা গোস্বামীৰ একমাত্ৰ কবিতাপুথিৰ নাম হ'ল উই কল্ড দ্য ৰিভাৰ ৰেড: পয়েট্ৰী ফ্ৰম এ ভায়লেণ্ট হোমলেণ্ড ইয়াৰ লগতে 'নো ঘোষ্ট ইন দিছ চিটি এণ্ড আদাৰ ষ্টৰিজ' তেওঁৰ একমাত্ৰ চুটিগল্পৰ সংকলন 

সাহিত্য চৰ্চা
 কবিতা সংকলন

'উই কল্ড দ্য ৰিভাৰ ৰেড: পয়েট্ৰী ফ্ৰম এ ভায়লেণ্ট হোমলেণ্ড'

 সংকলিত গ্ৰন্থ

'ইন্দিৰা গোস্বামী: পেছন এণ্ড দ্য পেইন'

 প্ৰকাশিতব্য গৱেষণা পত্ৰ

'কনফ্লিক্ট এণ্ড ৰিকনচিলিয়েছনঃদ্য দ্য পলিটিকছ দ্য এথনিচিটি ইন আছাম' 

 প্ৰকাশিতব্য চুটিগল্প সংকলন

'নো ঘোষ্ট ইন দিছ চিটি এণ্ড আদাৰ ষ্টৰিজ'

 প্ৰকাশিতব্য সাধুকথাৰ সংকলন

'হুৱেৰ উই কাম ফ্ৰম, হুৱেৰ উই গ': টেলছ ফ্ৰম দ্য ছেভেন ছিষ্টাৰছ'

তথ্যউৎস

শ্ৰেণী:অসমৰ ব্যক্তি
শ্ৰেণী:অসমৰ লেখিকা
শ্ৰেণী:জীৱিত ব্যক্তি
উদ্ধব বৰ্মন () এজন ভাৰতীয় কমিউনিষ্ট ৰাজনীতিবিদতেওঁ ভাৰতীয় কমিউনিষ্ট পাৰ্টি (মাৰ্ক্সবাদী)ৰ প্ৰাক্তন অসম ৰাজ্যিক সমিতিৰ সম্পাদক আছিল:..20050502141. , তেওঁ সৰভোগ বিধান সভা সমষ্টিৰ পৰা অসম বিধানসভাৰ সদস্য হিচাপে নিৰ্বাচিত হয়তেওঁ বৰপেটা লোকসভা সমষ্টিৰ পৰা দুবাৰকৈ লোকসভালৈ ক্ৰমে ১৯৯১ আৰু ১৯৯৬ চনত নিৰ্বাচিত হৈছিল   :  : ' 96: তেওঁ চিপিআই(এম)ৰ কেন্দ্ৰীয় সমিতিৰ সদস্য আছিল 
  তেওঁ মাধুৰী দেৱীৰ সৈতে বিবাহ বাহত আবদ্ধ হৈছে

তথ্যসূত্ৰ
উদ্ধৱ ভৰালী () অসমৰ লখিমপুৰ জিলাৰ এজন বিজ্ঞানী, উদ্ভাৱক আৰু অভিযন্তা ২০১২ চনৰ জুলাই মাহৰ ৫ তাৰিখে ভৰালী তেওঁৰ আৱিস্কৃত ডালিমৰ গুটি গুচোৱা যন্ত্ৰ ()-ৰ বাবে -ৰ দ্বিতীয় পুৰস্কাৰৰ বাবে নিৰ্বাচিত হয় বিজ্ঞানীজনৰ নামত তেওঁৰ আৱিস্কৃত প্ৰযুক্তিৰ বাবে মুঠ ৩৯টা পেটেণ্ট আছে তেওঁ প্ৰায় ১১৮টা যন্ত্ৰ উদ্ভাৱন কৰিছে ১৯৮৮ চনত তেওঁ পোন প্ৰথম কম খৰচতে পলিথিন নিৰ্মাণ কৰা যন্ত্ৰ এটা সাজি উলিয়াইছিল তেওঁ -ৰ বাবেও মনোনীত হৈছিল

তেওঁ আগবঢ়োৱা অৱদানৰ বাবে ভাৰত চৰকাৰে তেওঁক ২০১৯ চনত পদ্মশ্ৰী সন্মান প্ৰদান কৰে

প্ৰাৰম্ভিক জীৱন
উদ্ধৱ ভৰালীৰ জন্ম হয় ৭ এপ্ৰিল, ১৯৬২ চনত লখিমপুৰ জিলাৰ উত্তৰ লখিমপুৰ নগৰত  তেওঁৰ দেউতাক আছিল এগৰাকী সাধাৰণ ব্যৱসায়ী উত্তৰ লখিমপুৰ চৰকাৰী উচ্চতৰ মাধ্যমিক বিদ্যালয়ৰ পৰা উদ্ধৱ ভৰালীয়ে স্কুলীয়া শিক্ষা গ্ৰহণ কৰে স্কুলত থকা অৱস্থাত তেওঁ দুবাৰকৈ একে বছৰতে দুটাকৈ শ্ৰেণী উত্তীৰ্ণ হৈছিল  পাছত তেওঁ যোৰহাট অভিযান্ত্ৰিক মহাবিদ্যালয়ত যান্ত্ৰিক অভিযান্ত্ৰিকী শাখাত নামভৰ্তি কৰে পাছত ঘৰৰ আৰ্থিক দুৰৱস্থাৰ হেতু কলেজৰ মাচুল দিব নোৱৰাৰ বাবে তেওঁ অভিযান্ত্ৰিক শিক্ষা আধাতে সামৰিব লগীয়া হয় তাৰ পাছত তেওঁ চেন্নাইৰ  নামভৰ্তি কৰে, কিন্তু দুৰ্ভাগ্যবশতঃ পিতৃৰ মৃত্যুৰ বাবে তেওঁ শিক্ষা আধাতে সমাপ্ত কৰি ঘৰৰ দায়িত্ব লব লগা হয়

অৱদান
ঘৰৰ আৰ্থিক দুৰৱস্থা আৰু বেংকৰ ঋণৰ বোজা দূৰ কৰিবলৈ কৰা প্ৰচেষ্টাই প্ৰথমে উদ্ধৱ ভৰালীক আৱিষ্কাৰৰ কথা ভবাই, ১৯৮৮ চনত তেওঁ প্ৰথম এটি কম খৰচী পলিথিন সজা যন্ত্ৰ আৱিষ্কাৰ কৰে যাৰ দাম সেই সময়ৰ প্ৰচলিত পলিথিন সজা যন্ত্ৰবোৰতকৈ যতেষ্ঠ কম আছিল তাৰ পাছৰ পৰাই উদ্ধৱ ভৰালীয়ে এটাৰ পাছত এটাকৈ গ্ৰাম্য জীৱন আৰু ব্যৱসায়ত ব্যৱহাৰযোগ্য বহুবোৰ যন্ত্ৰ সাজি উলিয়াই যদিও এইবোৰক গ্ৰহণ কৰোঁতা বিচাৰি নাপায় ২০০৫ চনত আহমেদাবাদৰ ৰাষ্ট্ৰীয় উদ্ভাৱন সংস্থা ()-ৰ দৃষ্টি ভৰালীৰ ওপৰত পৰে আৰু তেওঁলোকে ভৰালীক তালৈ মতাই নিয়ে, ২০০৬ চনত তেওঁৰ ডালিমৰ গুটি উলিওৱা যন্ত্ৰটি পৃথিৱীৰ একমাত্ৰ এনেধৰণৰ যন্ত্ৰ হিচাপে স্বীকৃত হয় আৰু আমেৰিকাৰ মহাকাশ সংস্থা নাছাৰ -ত দ্বিতীয় পুৰস্কাৰ লাভ কৰে তেওঁৰ আৱিষ্কাৰ সমূহৰ বাবে ৩৯টা পেটেণ্ট তেওঁৰ নামত আছে, আজিলৈকে তেওঁ ৯৮টা যন্ত্ৰৰ আৱিষ্কাৰ কৰিছে তেওঁ আন কেইটামান ঊল্লেখযোগ্য আৱিষ্কাৰ হৈছে চাহ গছৰ পাত টোকা যন্ত্ৰ (), তামোলৰ বাকলি গুচোৱা যন্ত্ৰ, আদাৰ বাকলি গুচোৱা যন্ত্ৰ, মৰণা মৰা যন্ত্ৰ আদি

উদ্ধৱ ভৰালীৰ উদ্ভাৱন সমূহ গ্ৰাম্য জীৱন আৰু কৃষি কেন্দ্ৰিক, তেওঁৰ উদ্ভাৱন সমূহ দেশ বিদেশৰ দৰিদ্ৰ সীমা ৰেখাৰ তলত বাস কৰা জনগণৰ কামত অহাত তেওঁ গুৰুত্ব প্ৰদান কৰে তেওঁ প্ৰত্যেক মাহে পেটেণ্টৰ ৰয়েলিটিৰ পৰা পোৱা ধনৰ ১০ শতাংশ এখন বৃদ্ধাশ্ৰমত আৰু ১০ শতাংশ এখন অনাথ আশ্ৰমত দান কৰে

ব্যক্তিগত জীৱন
উদ্ধৱ ভৰালী লখিমপুৰ জিলাৰ উত্তৰ লখিমপুৰ নগৰৰ কমলাবৰীয়া পথত মাতৃ, পৰিবাৰ আৰু পুত্ৰ সন্তান সহঃ বাস কৰে

বঁটা আৰু সন্মান
তেওঁ লাভ কৰা বহুবোৰ বঁটাৰ ভিতৰত কেইটামান ঊল্লেখযোগ্য বঁটা হৈছে:
 জাতীয় উদ্ভাৱনী সংস্থাৰ 'সৃষ্টি সন্মান' (২০০৭)
 উদ্ভাৱনৰ বাবে ৰাষ্ট্ৰপতি বঁটা (২০০৯)
 বিজ্ঞান প্ৰযুক্তিবিদ্যা মন্ত্ৰালয়ৰ পৰা '' (২০১১)
 নাছাৰ ''-ৰ দ্বিতীয় পুৰস্কাৰ
 ভাৰত চৰকাৰৰ পৰা পদ্মশ্ৰী সন্মান (২০১৯)
 মহাত্মা গান্ধীৰ ১৫০ সংখ্যক জন্ম দিৱসৰ সৈতে সংগতি ৰাখি আয়োজন কৰা জাগ্ৰুতি ২০১৯ সৰ্বভাৰতীয় মহোৎসৱত ভাৰতীয় বিজ্ঞান প্ৰতিষ্ঠানে উদ্ধৱ ভৰালীলৈ ৰোল মডেল এৱাৰ্ড আগবঢ়ায়বাৰ্তা বাতায়ন, সাতসৰী, চতুৰ্দশ বছৰ, সপ্তম সংখ্যা, ফেব্ৰুৱাৰী ২০১৯

বাহ্যিক সংযোগ
 ফিউচাৰ ডিজাইন কণ্টেষ্টৰ নম্বৰ তালিকা

 তথ্যসূত্ৰ 

শ্ৰেণী:অসমৰ ব্যক্তি
শ্ৰেণী:অসমৰ বিজ্ঞানী
শ্ৰেণী:ভাৰতীয় অভিযন্তা
শ্ৰেণী:উদ্ভাৱক
শ্ৰেণী:পদ্মশ্ৰী বঁটা বিজয়ী
উদ্ধৱ (পৱনয়াধি হিচাপেও জনাজাত) হিন্দু ধৰ্মৰ পুৰাণিক শাস্ত্ৰসমুহত বৰ্ণিত এক উল্লেখযোগ্য চৰিত্ৰ উদ্ধৱ ভগৱান বিষ্ণুৰ শ্ৰীকৃষ্ণ অৱতাৰত তেওঁৰ পৰামৰ্শদাতা আৰু পৰম বান্ধৱ হিচাপে চিত্ৰায়িত হৈছে ভাগৱত পুৰাণত উদ্ধৱৰ এক তাৎপৰ্যপূৰ্ণ ভূমিকা আছে য'ত কৃষ্ণই প্ৰত্যক্ষভাৱে তেওঁক যোগ আৰু ভক্তিৰ শিক্ষা প্ৰদান কৰিছে ভাগৱত গীতাত কৃষ্ণ আৰু অৰ্জুনৰ মাজৰ কথোপকথনৰ আৰ্হিত কৃষ্ণ আৰু উদ্ধৱৰ মাজৰ এই নীতি বিষয়ক আলোচনাসমুহক উদ্ধৱ গীতা আখ্যাৰে অভিহিত কৰা হয়  কোনো কোনো শাস্ত্ৰৰ মতে সম্পৰ্কত উদ্ধৱ কৃষ্ণৰ পিতৃব্যপুত্ৰ ভ্ৰাতা আছিল উদ্ধৱৰ পিতৃ দেৱভাগ, কৃষ্ণৰ জন্মপিতৃ বসুদেৱৰ ভাতৃ আছিল কৃষ্ণৰ সৈতে উদ্ধৱৰ ইমান শাৰীৰিক গঠনৰ সাদৃশ্য আছিল যে কেতিয়াবা কেতিয়াবা তেওঁকে কৃষ্ণ বুলি বহুতে ভুলকৈ ভাবিছিল 

বৃন্দাবনলৈ বাৰ্তা
ভাগৱত পুৰাণত বৰ্ণিত কাহিনী অনুসৰি উদ্ধৱে কৃষ্ণৰ হাতত কংসৰ দমনৰ পিছত তেওঁক দেখা কৰিবলৈ আহিছিল আৰু ইয়াতে কৃষ্ণ পৰম সন্তোষিত হৈছিল কৃষ্ণই তেতিয়া উদ্ধৱক বৃন্দাবনলৈ যাবলৈ অনুৰোধ কৰিলে আৰু তেওঁৰ জৰিয়তে কৃষ্ণৰ বিৰহত তাপিত গোপী আৰু গাৱঁৰ অন্য অধিবাসীসকলৰ উদ্দেশ্যে এক বাৰ্তা প্ৰেৰণ কৰিলে কৃষ্ণই উদ্ধৱৰ জৰিয়তে বৃন্দাবনবাসীক এইবুলি ক'বলৈ ক'লে যে, তেওঁলোকে কৃষ্ণক পাহৰি যোৱা উচিত; কিয়নো সেই নিৰ্লিপ্তিকৰণৰ জৰিয়তেহে কৃষ্ণই ধৰাত নিজৰ দায়িত্ব সমাপন কৰিব পাৰিব ভগৱান কৃষ্ণৰ প্ৰতি ৰাধা আৰু গোপীসকলৰ ভকতি আৰু প্ৰেমত উদ্ধৱ ইমানেই মুগ্ধ হৈ পৰিল যে তেওঁ পিছৰ ৬ মাহ বৃন্দাবনতে থাকিল, আৰু গোপীসকলক তেওঁৰ গুৰু হিচাপে পাবলৈ নিজৰ বাঞ্চা প্ৰকাশ কৰিলে গোপীবৃন্দই তেতিয়া ক'লে, "যেতিয়া অক্ৰুৰ বৃন্দাবনলৈ আহিছিল, তেওঁ আমাৰ কৃষ্ণক আমাৰ পৰা আঁতৰাই নিজৰ লগতে লৈ গ'ল; আৰু এতিয়া তুমি তেওঁৰ স্মৃতিৰাজিও আমাৰ পৰা কাঢ়ি নিবলৈ আহিছা তুমি?" ইয়াকে শুনি উদ্ধৱ নীৰৱ হৈ পৰিল কৃষ্ণৰ দ্বাৰা প্ৰেৰিত বাৰ্তা আৰু এই বাৰ্তা শুনাৰ পিছত বৃন্দাবনবাসীৰ মনত ইয়াৰ দ্বাৰা জাগৃত অনুভুতিক গৌডীয় বৈষ্ণৱবাদত ঈশ্বৰৰ প্ৰতি ভক্তৰ সৰ্বোচ্চ অন্তৰ্দৃষ্টি হিচাপে গণ্য কৰা হয় 

উদ্ধৱ গীতা
কৃষ্ণই পৃথিৱীৰ পৰা তেওঁৰ আসন্ন বিদায়ৰ পৰা উদ্ভূত পৰিস্থিতিত উদ্ধৱক সান্ত্বনা দিয়াৰ উদ্দেশ্যে তেওঁৰ বিদায়ৰ আগে আগে উদ্ধৱক প্ৰদান কৰা বাণীসমূহৰ সাৰেই হৈছে উদ্ধৱ গীতা (হংস গীতা হিচাপেও জনা যায়) ক্ষত্ৰিয় হিচাপে জন্মপ্ৰাপ্ত আৰু পিছত যদুকুলত ডাঙৰ দীঘল হোৱা কৃষ্ণৰ অনুপস্থিতিত হ'ব লগা যদুবংশীসকলৰ প্ৰত্যাসন্ন বিনাশৰ ভৱিষ্যত দেখাৰ পিছত উদ্ধৱৰ আৱেগ-বিহ্বল আৰু বিভ্ৰান্তিকৰ মনোপৰিস্থিতিৰ ক্ষেত্ৰত কৃষ্ণপ্ৰদত্ত এই উপদেশপূৰ্ণ বাণীসমূহেৰে এই গীতাৰ সূচনা হৈছে 

উদ্ধৱ কৃষ্ণৰ একান্ত ভক্ত আৰু তেওঁৰ পৰম সখা হিচাপে প্ৰসিদ্ধ আছিল কিন্তু উদ্ধৱৰ পক্ষেও এইকথা বোধগম্যতাৰ বাহিৰত আছিল যে, কৃষ্ণই যদুকুলৰ আসন্ন নিপাতন ৰোধ কৰা নাছিল সৃষ্টিকৰ্তা ব্ৰহ্মা আৰু স্বৰ্গৰ দেৱগনে ভগৱান কৃষ্ণক ধৰাত তেওঁৰ মানৱ অৱতাৰৰ দায়-দায়িত্ব সমাপনৰ পিছত স্বৰ্গলৈ পুনৰ ৰাওনা হ'বলৈ অনুনয় বিনয় কৰি আছিল

কৃষ্ণই তেতিয়া যাদৱসকলৰ বিনাশৰ কাৰণ ব্যাখ্যা কৰি কৈছিল, "মহাসাগৰক ইয়াৰ কুলে সংযত কৰি ৰখাৰ দৰেই, নিজৰ পৰাক্ৰম, বীৰত্ব আৰু সৌভাগ্যৰে বলীয়ান আৰু সমগ্ৰ বিশ্বক অধিকাৰ কৰিব খোজা সুপ্ৰসিদ্ধ যদুবংশক মই সংযমী কৰি ৰাখিছিলো যদি বৃহৎ যদুকুলৰ বিনাশনৰ আগেয়েই মই এই ধৰাৰ পৰা আঁতৰি যাওঁ, তেনে উদ্ধত যদুবংশৰ হাতত সমগ্ৰ মানৱজাতি নিঃশেষ হৈ যাব ..." এই কথাত অত্যন্ত দুঃখিত হৈ পৰা উদ্ধৱে তেওঁকো কৃষ্ণৰ সৈতে পৃথিৱীৰ পৰা লৈ যাবলৈ সনিৰ্ৱন্ধে মিনতি কৰিবলৈ ধৰিলে ইয়াৰ ফলশ্ৰুতিতেই, কৃষ্ণই উদ্ধৱক বুজাবলৈ উদ্ধৱ গীতাৰ উদ্ভাসন ঘটালে 

তথ্যসূত্ৰ

বাহ্যিক সংযোগ
    (.)
     (.)
          (.)
   

শ্ৰেণী:মহাভাৰতৰ চৰিত্ৰ
উদ্বেগজনক বিকাৰ () হৈছে মানসিক বিকাৰৰ এটা গোট যাৰ বৈশিষ্ট্য হৈছে উদ্বেগ আৰু ভয়ৰ উল্লেখযোগ্য অনুভূতি উদ্বেগ হৈছে জৱিষ্যতৰ পৰিঘটনাৰ চিন্তা, আনহাতে ভয় হৈছে সাম্প্ৰতিক পৰিঘটনাৰ প্ৰতিক্ৰিয়া এই অনুভূতিৰ ফলত হৃদস্পন্দন বৃদ্ধি আৰু কম্পনৰ দৰে শাৰীৰিক লক্ষণ আদিয়ে দেখা দিব পাৰেসাধাৰণ উদ্বেগ বিকাৰ, নিৰ্দিষ্ট ভয়, পৃথককৰণৰ উদ্বেগ, এগোৰাফ'বিয়া, আতংক, আৰু নিৰ্বাচিত মিউটিজম আদি কেইবাটাও উদ্বেগজনক বিকাৰ আছে এইসমূহৰ লক্ষণসমূহত বিকাৰৰ পাৰ্থক্য থাকে এজন ব্যক্তিৰ এটাতকৈ অধিক উদ্বেগজনক বিকাৰ হ'ব পাৰে

উদ্বেগজনক বিকাৰৰ কাৰণ জিনীয় আৰু পৰিৱেশগত কাৰকৰ সমন্বয় বুলি ভবা হয় বিপদজনক কাৰকসমূহৰ ভিতৰত শিশু নিৰ্যাতনৰ ইতিহাস, পাৰিবাৰিক মানসিক বিকাৰৰ ইতিহাস আৰু দৰিদ্ৰতা আদি অন্তৰ্ভুক্ত উদ্বেগজনিত বিকাৰ প্ৰায়ে অন্যান্য মানসিক বিকাৰৰ সৈতে দেখা দিয়ে, বিশেষকৈ মেজৰ ডিপ্ৰেছিভ ডিছঅৰ্ডাৰ, ব্যক্তিত্বৰ বিকাৰ আৰু দ্ৰব্য ব্যৱহাৰৰ বিকাৰ ৰোগ নিৰ্ণয় কৰিবলৈ লক্ষণসমূহ সাধাৰণতে মানুহৰ গাত কমেও ৬ মাহে সক্ৰিয় হ'ব লাগে এনে লক্ষণ সমূহ পৰিস্থিতিৰ বাবে আশা কৰিব পৰাতকৈয়ো অধিক হ'ব লাগে আৰু ই ব্যক্তিৰ দৈনন্দিন জীৱনত কাম কৰাৰ ক্ষমতাক হ্ৰাস কৰিব লাগে আন আন সমস্যাসমূহৰ ফলত একে ধৰণৰ লক্ষণ দেখা দিব পাৰে, যেনে- হাইপাৰথাইৰয়ডিজম; হৃদৰোগ, কেফেইন, মদ, বা ভাঙৰ ব্যৱহাৰ ইয়াৰোপৰি কিছুমান পূৰ্বে ব্যৱহৃত ঔষধৰ পৰা আঁতৰি থকা আদি উদ্বেগজনক বিকাৰসমূহ অত্যধিক বা স্থায়ী স্বাভাৱিক ভয় বা উদ্বেগৰ পৰা পৃথক 

তথ্যসূত্ৰ

শ্ৰেণী:মানসিক ৰোগ
উদ্ভিদ (লেটিন ভাষা:) জীৱবিজ্ঞানৰ উদ্ভিদজগতৰ অন্তৰ্গত কিছুমান বহুকোষী, সংকোষকেন্দ্ৰীয় জীৱ সপুষ্পক উদ্ভিদ, নগ্নবীজী উদ্ভিদ, ঢেকীয়া, মছ, সেউজ শেলাই আদি উদ্ভিদ জগতৰ অন্তৰ্গত ভেঁকুৰ, আৰ্কিয়া আৰু বেক্টেৰিয়াক উদ্ভিদ বুলি ধৰা নহয় 
সেউজীয়া উদ্ভিদবোৰৰ ছেলুলজেৰে গঠিত কোষবেৰ থাকে আৰু ক্ল'ৰফিলৰ সহায়ত সালোক সংশ্লেষণৰ জৰিয়তে শক্তি আহৰণ কৰে উদ্ভিদৰ পাতে সেউজীয়া ৰঙটো, সিহঁতৰ ক্লৰপ্লাষ্টত থকা ক্ল'ৰফিল এ আৰু ক্ল'ৰফিল বিৰ পৰা পায় কিছুমান উদ্ভিদে প্ৰয়োজনীয় ক্ল'ৰফিল উৎপাদন কৰিব নোৱাৰা বা সালোক সংশ্লেষণ কৰিবলৈ অপৰাগ হোৱাৰ বাবে পৰপোষী হৈ জীৱন নিৰ্বাহ কৰে পৰিবৰ্তিত প্ৰজন্মসমূহত যদিও অযৌন প্ৰজনন দেখা যায়, যৌন প্ৰজনন উদ্ভিদৰ এটা সাধাৰণ বৈশিষ্ট 

উদ্ভিদৰ প্ৰায় ৩০০৩১৫ হাজাৰ প্ৰজাতিৰ ভিতৰত, অধিক সংখ্যকেই, প্ৰায় ২৬০২৯০ হাজাৰেই বীজ উৎপন্ন কৰা উদ্ভিদ পৃথিৱীৰ পৰিৱেশতন্ত্ৰৰ মুঠ আনৱিক অক্সিজেনৰ সৰহ ভাগেই সেউজীয়া উদ্ভিদে উপলব্ধ কৰায় মানুহৰ প্ৰধান খাদ্য শস্য, ফলমূল আৰু শাক-পাচলি উদ্ভিদৰ পৰাই উৎপন্ন হয় উদ্ভিদক অলংকাৰ হিচাপেও ব্যৱহাৰ কৰা হৈছিল আৰু বহু সমাজত ঔষধ আৰু চিকিৎসাৰ বাবেও ব্যৱহাৰ কৰে উদ্ভিদ সম্পৰ্কে প্ৰণালীবদ্ধ অধ্যয়নক জীৱ বিজ্ঞানৰ এটা শাখা, উদ্ভিদ বিজ্ঞান বুলি কোৱা হয়

উদ্ভিদৰ উপকাৰিতা

উদ্ভিদৰ পৰা প্ৰাণীয়ে অক্সিজেন লাভ কৰে ইয়াৰ উপৰিও তেল, মছলা, আঠা, আচবাব সাজিবলৈ কাঠ, সুগন্ধি, শাক-পাচলি, ফলমূল, ঔষধ, প্ৰসাধন, খাদ্য, ইন্ধন, শস্য-ফচল আদি লাভ কৰিব পাৰি প্ৰাচীন কালৰ মানুহবোৰে কাঠৰ চকাৰ সহায়তে এখন ঠাইৰ পৰা আন আন এখন ঠাইলৈ বোজা কঢ়িয়াই নিছিল জীৱজগতৰ বাবে ক্ষতিকাৰক কাৰ্বন ডাই অক্সাইড গেছৰ ভাৰসাম্যতা বজাই ৰখাত গুৰুত্বপূৰ্ণ ভূমিকা পালন কৰিছে উদ্ভিদে চাৰিওফালৰ পৰিৱেশটো মনোমোহা কৰি তোলাত উদ্ভিদৰ গুৰুত্ব লেখত ল'বলগীয়া উদ্ভিদৰ শিপাই মাটি মজবুত কৰি ৰখাত যথেষ্ট সহায় কৰে যাৰফলত গৰাখহনীয়া ৰোধ কৰিব পাৰি ফুলজাতীয় উদ্ভিদবোৰে চৌপাশৰ সুবাস বৃদ্ধি কৰাত অৰিহণা যোগায় বহু লোকে কাঠৰ ব্যৱসায় কৰি, ফুলৰ নাৰ্ছাৰী বনাই, বহুতে ঔষধি গছ ৰুই আৰ্থিকভাৱে যথেষ্ট লাভান্বিত হৈছে ঘৰ-দুৱাৰ আৰু আচবাব বনাবলৈ ব্যৱহাৰ হোৱা সামগ্ৰীবোৰৰ ভিতৰত উদ্ভিদ অন্যতম বাঁহ-বেতৰ শিল্পৰ বাবে উদ্ভিদ হৈছে অন্যতম কেঁচামাল বহুলোকে চান্দাল গছৰ ব্যৱসায় কৰে

উদ্ভিদ জগতৰ বিভাগসমূহ

উদ্ভিদজগতক ১২টা বিভাগত ভাগ কৰা হৈছে 

বিভাগঅৰ্থসাধাৰণ নামচাৰিত্ৰিক বৈশিষ্ট -শেলাই - -শেলাই -এন্থ'চেৰছ-সদৃশ উদ্ভিদশিঙৰ দৰে শিপাশিঙাল স্পৰ'ফাইট, সংবহন তন্ত্ৰ নাইব্ৰাইম-সদৃশ উদ্ভিদ, মছ উদ্ভিদমছস্থায়ী শাখাহীন স্পৰ'ফাইট, সংবহন তন্ত্ৰ নাই হেপাট'ফাইটামাৰ্কেনচিয়া-সদৃশ উদ্ভিদ,যকৃৎ উদ্ভিদযকৃৎ শিপাঅস্থায়ী শাখাহীন স্পৰ'ফাইট, সংবহন তন্ত্ৰ নাই, লাইক'ফাইটালাইক'পডিয়াম-সদৃশ উদ্ভিদলাইকেনলাইকেনমাইক্ৰ'ফিল পাত, সংবহন তন্ত্ৰটেৰিছ-সদৃশ উদ্ভিদ, ঢেকীয়াঢেকীয়াপ্ৰথেলামাছ গেমেট'ফাইট, সংবহন তন্ত্ৰ,শংকুধাৰীপাইন-সদৃশ উদ্ভিদশংকুধাৰী উদ্ভিদসৰল গছশংকুত বীজ থাকে আৰু কাঠ ট্ৰেকিডেৰে গঠিতচাইকাছ-সদৃশ উদ্ভিদ, প্লাম-সদৃশ উদ্ভিদচাইকেডছবীজ, যৌগিক পত্ৰৰ মুকুটগিংকগ'-সদৃশ উদ্ভিদগিংকগ', মেইডেনহেয়াৰফলহীন বীজ (একমাত্ৰ জীৱিত প্ৰজাতি)গ্নেটাম-সদৃশ উদ্ভিদগ্নেট'ফাইটবীজ আৰু নলীকাযুক্ত কাষ্ঠিক সংবহন তন্ত্ৰসপুষ্পক উদ্ভিদ  মেগনলিঅ'ফাইটা সপুষ্পক উদ্ভিদসপুষ্পক উদ্ভিদ, এংজিঅ'স্পাৰ্মফুল আৰু ফল, নলীকাযুক্ত সংবহন তন্ত্ৰমুঠ: ১২

তথ্য সংগ্ৰহ

শ্ৰেণী:বৈজ্ঞানিক শ্ৰেণীবিন্যাস
শ্ৰেণী:জীৱবিজ্ঞান